## **มีดโกนของอ็อกแคม** (Occam's razor)

เคยได้ยินหลักการนี้กันไหมคับ?  มันคือหลักการที่ใช้ในการเลือกคำอธิบายหรือทฤษฎีที่ดีที่สุดจากหลายๆ คำอธิบาย (พอดีไปอ่านเจอผ่านๆ เห็นว่าน่าสนใจดี)

> **"คำอธิบายที่ง่ายที่สุดและมีสมมติฐานน้อยที่สุด มักจะเป็นคำอธิบายที่ถูกต้องที่สุด"**

พูดง่ายๆ ก็คือ…

"อย่าคิดเยอะ.. ให้มองแบบง่ายๆ เข้าไว้"

เหมือนเวลาที่เราหากุญแจรถไม่เจอ เราหาทั่วบ้าน พลิกทุกซอกทุกมุม แต่สุดท้ายเราก็นึกขึ้นได้ว่า มันอยู่ในกระเป๋ากางเกงที่เราใส่เมื่อเช้านี่เอง แค่ปลายจมูก

คำอธิบายที่ "ง่ายที่สุด" มันมักจะเป็นคำตอบ"

มันเป็นแนวคิดที่ตั้งชื่อตาม "วิลเลียมแห่งอ็อกแคม" (William of Ockham) นักปรัชญาและนักเทววิทยาชาวอังกฤษในศตวรรษที่ 14

อ็อกแคมเชื่อว่า **"ความเรียบง่าย"** คือ กุญแจไปสู่ความจริง แกเลยเสนอหลักการนี้ขึ้นมาเพื่อตัดคำอธิบายที่ซับซ้อนและไม่จำเป็นออกไป

สมมติว่าเรามีคำอธิบาย 2 แบบสำหรับปรากฏการณ์เดียวกัน…

คำอธิบาย A: ซับซ้อน มีสมมติฐานเยอะแยะ

คำอธิบาย B: ง่าย ตรงไปตรงมา

มีดโกนของอ็อกแคม มันจะเฉือนคำอธิบาย A ทิ้งไป แล้วเลือกคำอธิบาย B เพราะคำอธิบาย B มัน "น่าจะเป็นไปได้" มากกว่า

ยกตัวอย่างเช่น.. สมมติว่าไฟดับ…

คำอธิบาย A: มนุษย์ต่างดาวมาตัดสายไฟ

คำอธิบาย B: ฟิวส์ขาด

มีดโกนของอ็อกแคม มันจะบอกว่าฟิวส์ขาดน่าจะเป็นคำอธิบายที่มีโอกาสถูกต้องมากกว่า

แต่มีดโกนของอ็อกแคมก็ไม่ใช่กฎตายตัว มันเป็นแค่แนวทางในการเลือกคำอธิบายเท่านั้น.. (เพราะบางครั้งคำอธิบายที่ซับซ้อนกว่า อาจจะเป็นคำตอบก็ได้)

ทีนี้.. พอผมลองเอา "มีดโกน" มาเฉือนความเชื่อต่างๆ ในชีวิตดูบ้าง ผมพบว่า..

> **เรามักเชื่อใน "สิ่งที่อยากเชื่อ" มากกว่าที่จะเชื่อใน "สิ่งที่เป็นจริง"**

ทำไมบางคนถึงเชื่อว่าโลกแบน ทั้งๆ ที่หลักฐานมันชัดเจนว่าโลกมันกลม? ทำไมบางคนถึงเชื่อในทฤษฎีสมคบคิดทั้งๆ ที่มันก็พิสูจน์ไม่ได้?

ผมว่า.. พวกเขาก็แค่อยากเชื่อแค่นั้นแหละ

มันอาจรู้สึกสนุกกว่า ตื่นเต้นกว่า ถ้าโลกนี้มันมีเรื่องลึกลับน่าค้นหาซุกซ่อนอยู่… (ใช่ไหมล่ะ?) เหมือนหนังที่พล็อตดี ชวนติดตาม และมีจุดหักมุมที่คาดไม่ถึง… มันก็น่าสนใจดี (แต่ความจริงมันมักจะน่าเบื่อกว่านั้นเสมอ)

อย่างไรก็ตาม พวกเราเป็นบิตคอยเนอร์

"Don't trust, verify"

อย่าเพิ่งเชื่ออะไรง่ายๆ ตั้งคำถาม ตรวจสอบและใช้เหตุผล แม้ว่าคำตอบมันจะไม่สวยงามเท่าที่คุณหวังเอาไว้ก็ตาม…

เรา "อยากเชื่อ" ว่าพรรคการเมืองที่เราสนับสนุนนั้นดีกว่าพรรคอื่นๆ …

เรา "อยากเชื่อ" ว่าแฟนของเราไม่ได้นอกใจ…

เรา "อยากเชื่อ" ว่าสินค้าของเรามีตลาดรองรับ…

เรา "อยากเชื่อ" ในสิ่งที่ทำให้เราสบายใจ…

ไม่ว่าจะมีหลักฐานมากมายแค่ไหน ที่ขัดแย้งกับความเชื่อของเรา เราก็อาจยังคงเพิกเฉยต่อมัน และมองเห็นแต่หลักฐานเพียงเล็กน้อย ที่สนับสนุนทฤษฎีของเรา ทฤษฎีที่เรา “อยากเชื่อ”

(ถอนหายใจ..)

แต่โลกมันไม่ได้ใจดีขนาดนั้น…

ฟังนะ.. ความคิด ความเชื่อ และไอเดียที่เราจำเป็นต้องตั้งคำถามกับตัวเองมากที่สุด คือสิ่งที่เรา “ชอบ” สิ่งที่เราอยากจะยึดถือ สิ่งที่เป็นประโยชน์กับเรา

ทันทีที่เรารู้ตัวว่าเรากำลังคิดในสิ่งที่เรา “อยากคิด” นั่นอาจเป็นสัญญาณเตือนว่าเราต้องตรวจสอบความเชื่อและความคิดเห็นของตัวเองอย่างละเอียดถี่ถ้วนมากขึ้น ด้วยความซื่อสัตย์และประเมินตัวเองอย่างตรงไปตรงมา

เพราะความจริง มันสำคัญกว่าความเชื่อเสมอ…

และมีดโกนฯ นี้ มันก็คมพอที่จะช่วยเฉือนความเชื่อที่ผิดๆ ทิ้งไปได้… ลองใช้มีดโกนของอ็อกแคมดูสิ เราอาจจะเห็นโลกที่ชัดเจนมากขึ้น…

ใช้มันเพื่อตัดความซับซ้อน เผยความเรียบง่าย มีดโกนฯ จะช่วยให้เราโฟกัสที่ "สาระสำคัญ" และไม่หลงทางไปกับรายละเอียดที่ไม่จำเป็น

และเมื่อมันมีหลายคำอธิบาย มีดโกนฯ จะช่วยให้เราตัดสินใจเลือกคำอธิบายที่น่าจะเป็นไปได้มากที่สุดได้ง่ายขึ้น (เพราะบางครั้ง.. ความเรียบง่ายก็คือคำตอบ) มีดโกนฯ จะช่วยป้องกันไม่ให้เราคิดมากจนเว่อร์เกินไป

ลองนำแนวคิดนี้ไปประยุกต์ใช้กับเรื่องต่างๆ มันจะเป็นอย่างไร..

ใช้มีดโกนฯ ในการเลือกสมมติฐานที่ง่ายและทดสอบได้ง่าย หรือใช้ในการแก้ปัญหา โดยวิเคราะห์ปัญหาด้วยมีดโกนฯ โฟกัสไปที่สาเหตุที่น่าจะเป็นไปได้มากที่สุด เลือกวิธีแก้ปัญหาที่ง่ายและมีประสิทธิภาพ

ตัดตัวเลือกที่ซับซ้อน และไม่จำเป็นในการตัดสินใจออกไป หันไปโฟกัสกับทางเลือกที่ตรงกับความต้องการและเป้าหมายของเรามากที่สุด

ลดความคิดที่ฟุ้งซ่านและไม่จำเป็น โฟกัสที่สิ่งที่สำคัญ

อย่างหมอ ก็อาจจะใช้มีดโกนฯ ในการวินิจฉัยโรค โดยพิจารณาจากอาการที่พบบ่อยที่สุด

โปรแกรมเมอร์ใช้มีดโกนฯ ในการออกแบบโค้ดที่ เรียบง่าย และมีประสิทธิภาพ

นักออกแบบใช้มีดโกนฯ ในการลดรายละเอียดที่ ไม่จำเป็น และเน้นไปที่ความเรียบง่ายของผลงาน

นักลงทุนใช้มีดโกนฯ ในการเลือกสินทรัพย์ที่เข้าใจง่าย และมีความเสี่ยงต่ำ

แม้กระทั่ง..

Siamstr เอง ก็เติบโตขึ้นอย่างออร์แกนิก ไม่ได้ถูกสร้าง หรือควบคุมโดยใคร มันเกิดขึ้นเองตามธรรมชาติ

หรือ Bitcoin ก็คือเงินที่เรียบง่าย และทรงพลัง Bitcoin ไม่มีตัวกลาง ไม่ได้มีกฎเกณฑ์ที่ซับซ้อนอะไร ราวกับว่ามันถูกมีดโกนฯ เฉือนเอาความซับซ้อนทิ้งไปจนหมดสิ้นแล้ว…

จนเผยให้เห็นความจริง..

#siamstr


### The Great Depression
## มหกรรมการ "โกง" มนุษยชาติครั้งยิ่งใหญ่   https://image.nostr.build/6f83fd619b9462ec9b1a2eb1f23efcc33ec0f259bbfcb722b508bdd87858fd7e.jpg
# ประชาชนโดนกล่าวโทษว่าผิดที่ไม่ยอมใช้จ่ายและผู้ร้ายกลับกลายเป็น "ทองคำ"

เรื่องราวที่เราเรียนจากตำราเขาก็จะบอกว่า เป็นเพราะฮูเวอร์ไม่ยอมแทรกแซงเพื่ออุ้มเศรษฐกิจด้วยการพิมพ์เงิน ปล่อยให้ตลาดพังจนเกิดภาวะเงินฝืด จากนั้น FDR มารับช่วงต่อและแทรกแซงกลไกด้วยการพิมพ์เงินและอัดฉีดเข้าสู่เศรษฐกิจอย่างหนักหน่วงจนทำให้เศรษฐกิจสหรัฐฟื้นคืนกลับมาได้และเงินฝืดอย่างทองคำถูกกล้าวหาว่าคือผู้ร้ายในเหตุการณ์นี้

แต่ว่ากันตามหลักฐานตามประวัติศาสตร์ เห็นการ "โกง" ระบบการเงินเกิดขึ้นมั้ยครับ การดึงเงินในอนาคตมาใช้ผ่านการพิมพ์เงิน และเหตุผลเริ่มต้นใหญ่ๆ คือการไปไฟแนนซ์สงคราม และตามมาด้วยการฟื้นฟูเศรษฐกิจแบบติดจรวด

โดยปกติรัฐบาลต้องระดมทุนจากการเก็บภาษีหรือการออกพันธบัตร แต่เมื่อมันจะถูกใช้ไปในสงครามที่ต้องส่งผู้คนในชาติเข้าไปรบ ประชาชนจึงไม่เห็นด้วยเพราะไม่มีใครอยากไปเข่นฆ่าผู้อื่นหรือเอาตัวเองเอาลูกเอาหลานไปตายในสงคราม

นำมาสู่ทางออกนี้
1. ประกาศระงับและจำกัดการแลกเปลี่ยนเงินกลับเป็นทองคำในภาวะสงคราม
2. เมื่อทองคำถูกห้ามแลกคืน ไม่มีการไหลเข้าไหลออกทำให้มันนิ่ง ณ จุดนี้ รัฐบาลจึงได้ความสามารถใหม่ นั่นคือ การ "พิมพ์เงิน" เกินกว่าทองคำที่ตัวเองมี เพราะไม่ต้องกังวลว่าประชาชนจะมาแห่แลกคืนจนไม่พอที่จะให้ถอน การเดินทางแห่งความวินาศจึงเริ่มต้นขึ้น

ปริมาณเงินซึ่งตอนนั้นมีสถานะตั๋วกระดาษที่สามารถแลกทองคำได้จำนวนมหาศาล ถูกพิมพ์เพิ่มไม่ยั้งสะสมยาวนานเพื่ออุดหนุนสงครามไม่รู้จบ ในระดับที่เกินกว่าทองคำที่ตัวเองมีไปไกลขึ้นเรื่อยๆ

คาดการณ์ว่าทองคำสำรองมีเพียงแค่ 10% ของปริมาณเงินดอลลาร์ทั้งระบบในปี

แม้ว่าประเทศสหรัฐจะได้ผลกระทบน้อยที่สุดเพราะไม่ได้ถูกใช้เป็นสนามรบในสงครามโลกครั้งที่ 1 แต่การส่งกองกำลังข้ามน้ำข้ามทะเลไปช่วยรบมันมีต้นทุนมหาศาล รวมถึงเศรษฐกิจโลกที่หยุดชะงักโดยเฉพาะในยุโรป ก็สร้างปัญหาทางเศรษฐกิจให้กับสหรัฐรุนแรงเช่นกัน

แต่เมื่อสงครามจบลง เงินดอลลาร์ก็จำเป็นต้องกลับมาอ้างอิงกับทองคำ ความชิบหายเริ่มบังเกิด เพราะถ้ากลับไปอ้างอิงเรตเดิม สหรัฐจะล้มเพราะไม่มีทองคำเพียงพอให้ถอน ถึงจะยึดทรัพย์สมบัติมาจากประเทศที่พ่ายแพ้ได้มหาศาลแล้วก็ตาม จำเป็นต้องลดอัตราแลกเปลี่ยนลง...แต่ก็เอาไม่อยู่

จากนั้นเมกาและอังกฤษได้ทำข้อตกลงให้ USD GBP สามารถถูกใช้เป็นเงินสำรองในกลุ่มประเทศพันธมิตรได้ จุดนี้มันทำให้เงินที่พิมพ์เพิ่มปริมาณมหาศาลเหล่านี้มีที่ไป และมันยังเพิ่มขีดความสามารถในการพิมพ์เงินให้มากขึ้นกว่าเดิม เพราะมีหลายประเทศเป็นที่รองรับเงินใหม่นี้

หลังจากย่ำแย่จากสงคราม มหกรรมการพิมพ์เงินอัดฉีดเงินเพื่อฟื้นฟูเศรษฐกิจก็เริ่มบังเกิดขึ้น มันถูกใช้ไปอุ้ม หุ้นใน wall street อุ้มกลุ่มธุรกิจอีลีทและอุตสาหกรรมยักษ์ใหญ่ ส่งผลให้บางธุรกิจเติบโตสูงมาก บางธุรกิจแทบไม่เติบโตเลยโดยเฉพาะกิจการที่อยู่ไกลแหล่งเงินอุดหนุนจากการพิมพ์เพิ่ม

ธุรกิจรายกลางรายย่อยใน Real sector เข้าไม่ถึงหรือเข้าถึงช้าในเงินพิมพ์ใหม่นี้ และเม็ดเงินส่วนใหญ่มันไปงอกที่ Financial sector ตลาดการเงินพุ่งติดจรวด แต่มันเป็นการเติบโตด้วยหนี้ หนี้ หนี้ ที่มากกว่า Productivity ที่เพิ่มขึ้น

มองเผินๆ มันดูดีไปหมด เศรษฐกิจเติบโตก้าวกระโดด แต่พอมองลึกลงไป มันไม่ได้ดีต่อประชาชนอย่างที่คิด เพราะเงินใหม่นี้ "ส่วนใหญ่" มันไม่ได้ไปอยู่ในมือประชาชน มันไปงอกในมือรัฐ กลุ่มอีลีทและตลาดการเงิน แถมมันไปด้อยค่าเงินเดิมที่ประชาชนถืออยู่ ผลักราคาข้าวของให้สูงขึ้นเรื่อยๆ จากเดิมที่ผู้คนทั่วไปอยู่ดีกินดีก็เริ่มชักหน้าไม่ถึงหลังมากขึ้น เงินที่เขามีเท่าๆ เดิมเอาไปใช้จ่ายได้น้อยลงๆ ทุกวัน ประชาชนเริ่มใช้จ่ายฝืดเคืองเนื่องจากรายได้โตไม่ทันราคาข้าวของที่แพงขึ้น กว่าเม็ดเงินใหม่จะถึงมือเขาค่าครองชีพก็พุ่งหนีไปก่อนแล้ว

##ดังนั้น เงินไม่ได้ "ฝืด" แต่ประชาชน "ไม่มีเงิน" จะใช้จ่าย

และวันฉิบหายวันวายวอดก็มาถึง มันคือวันที่สิ้นสุดข้อตกลง ยุติความสามารถในการพิมพ์เงินไม่อั้นลง (US Federal Reserve Inflationary Ended) จากเงินที่เคยพิมพ์ได้ง่ายๆ ก็ไม่ง่ายอีกต่อไป เศรษฐกิจที่ขับดันด้วยหนี้ก็เริ่มฝืดเคือง เพราะการกู้การระดมเงินทำได้ยากขึ้นแถมยังมีภาระดอกเบี้ยค้ำคอ เมื่อเงินหยุดหมุนในระบบเศรษฐกิจที่ฐานรากมันง๊อกแง๊กเพราะมีแต่หนี้...สุดท้ายมันก็พังพินาศ

การทดลอง "ระบบเศรษฐกิจที่อัดฉีดเงินไม่จำกัด" ก็จบลง อะไรก็ตามที่ใช้สารเร่งโตให้เร็วผิดปกติ สุดท้ายมันก็จะกลับเข้าหาจุดสมดุลของมัน เศรษฐกิจก็เช่นกัน และ The Great Depression คือราคาที่ต้องจ่ายของการทดลองนี้

คนที่เชื่อว่ามหาวิกฤติที่ยิ่งใหญ่ที่สุดครั้งนึงนี้ ยังไงก็เป็นเพราะการใช้ "เงินฝืด" ที่มีทองคำเป็นมาตรฐาน คุณไม่เอ๊ะใจอะไรซักนิดนึงเลยเหรอครับ ทำไมจู่ๆ ผู้คนไม่ใช้จ่าย ลดราคาแล้วก็ไม่ใช้จ่าย? อ้อ ก็เพราะคนคาดหวังว่าราคาจะลดลงอีกไงไอฟาย

สรุปง่ายไปมั้ย เงินมันกินไม่ได้ ยังไงคนก็ต้องกินต้องใช้ แค่ถ้าเงินมันเพิ่มมูลค่าขึ้น ผู้คนจะใช้เงินแบบคิดหน้าคิดหลังมากขึ้น มองย้อนไปก่อนหน้านับตั้งแต่มนุษย์ค้นพบทองคำและใช้มันเป็นเงิน ทองคำได้นำพาอารยธรรมมนุษย์เจริญรุ่งเรืองสุดขีด ทำไมมันไม่มีปัญหา?

แล้วทำไมปัญหามันต้องมาทุกครั้งเมื่อระบบการเงินรวมศูนย์และผู้ถืออำนาจพยายามจะโกงมัน ตั้งแต่จักรพรรดิกรุงโรม ผู้นำจักรวรรดิที่ยิ่งใหญ่ต่างๆ แอบผสมโลหะราคาถูกในการหลอมเหรียญทองเพื่อเพิ่มปริมาณเหรียญ ทำไปนานเข้าเงินก็เสื่อมค่า ประชาชนต้องเจอภาวะข้าวยากหมากแพง ยากจนกันถ้วนหน้าสุดท้ายก็ล่มสลายไป และการพิมพ์เงินเกินกว่าทองคำที่มี ในช่วงก่อนเกิด The Great Depression จริงๆ แล้วมันก็ไม่ต่างกันเลย มัน "โกง" เหมือนกัน

คิดดีๆ อีกทีนะครับว่าแท้จริงแล้ว ต้นตอของความพินาศนี้มาจาก
1. ทองคำที่ฝืดจนคนไม่ใช้จ่าย หรือ
2. การโกงระบบการเงิน นำมาสู่หนี้ปริมาณมหาศาลโดน liquidate จากการหยุดพิมพ์เงิน โดยให้ประชาชนเป็นผู้รับผิดชอบหายนะที่ไม่ได้ก่อ

#Siamstr


👨👩👧👦 คุณคิดว่ามันผิดไหม ถ้าคุณมีบรรพบุรุษที่เจ๋งมาก
มี Proof of work ที่เข้มแข็ง และ ส่งต่อกันมาจากรุ่นสู่รุ่น
จนทำให้สายตระกูลของคุณมีความมั่งคั่ง
ถึงขนาดที่คุณอยากทำอะไร เปิดธุรกิจอะไรก็ได้ เพื่อต่อยอดความมั่งคั่งของครอบครัวไปเรื่อยๆ
.
ตระกูลใหญ่ในทุกๆประเทศ ลูกหลานของพวกเขา ล้วนได้ค้นหาตัวเอง แล้วกลับมาทำสิ่งที่ตัวเองชื่นชอบ เพื่อต่อยอดสานต่อความมั่งคั่งของครอบครัวให้ยาวออกไป
.
ในขณะที่พวกเราโยน Proof of work ของปู่ย่าตายายเราทิ้ง
แล้วไปทำงานสนับสนุน Proof of work ของครอบครัวอื่น
.
ถ้า "คุณ" อยากยกระดับครอบครัวของคุณให้ดีขึ้น
คนที่จะต้องเสียสละ มันคือลูกหลานคุณงั้นหรอ?
มันคือคุณต่างหาก ที่ต้องกลับไปรื้อค้นเอา Proof of work
ที่ตระกูลของคุณเคย มีออกมารื้อฟื้นปัดฝุ่นมันใหม่ และ สร้างให้มันแข็งแกร่ง แข็งแรงขึ้นมาอีกครั้ง
.
ถ้ามันไม่เคยมี หรือ หายสาบสูญไปแล้ว มันเป็นหน้าที่ของคุณแล้วแหละที่ต้องเสียสละสร้างมันขึ้นมาใหม่
เว้นเสียแต่ว่าคุณหมดหวังกับครอบครัวไปจนหมดสิ้นแล้ว
และแอดคงบอกได้แค่ว่า ศึกษา Bitcoin ต่อไปอีก
มันช่วยให้คุณเข้าใจถึงความสำคัญของคำว่า "ครอบครัว" ได้
.
การมีคู่ชีวิตที่เข้าใจปรัชญาของ Bitcoin ว่าดีแล้ว
การมีคนในครอบครัวและอยู่ในครอบครัวที่เข้าใจปรัชญาของ Bitcoin นั้นประเสริฐยิ่งกว่า
.
ปฏิเสธที่จะเข้าใจ Bitcoin ก็เหมือนปฏิเสธธรรมชาติ
ไม่ต้องจ่ายเงินซื้อสักบาทเลยก็ได้ แค่เข้าใจแก่นปรัชญาของมันให้ลึกก็พอ
.
#siamstrupdate #บิตคอยน์ #การเงิน #ครอบครัว #siamstr
https://image.nostr.build/bab8d6b01e8c8f1fcc1515d3a9feb76ca981375fbb7c1129827aa200292ca0b0.png


## กำเนิดเงินสร้างยาก (ทองคำ)

**หลายคนพูดถึงทองคำในไทม์ไลน์ประวัติศาสตร์ของมนุษยชาติกันไปบ้างแล้ว วันนี้จะพาไปสำรวจการเกิดขึ้นของทองคำในไทม์ไลน์ตั้งแต่จุดเริ่มต้นของเอกภพ**

ในช่วงเวลาแรกเริ่มของเอกภพ ณ จุดที่เวลาได้ถือกำเนิดขึ้นหลังจากการเกิดปรากฏการณ์ “บิกแบง” เอกภพได้มีการขยายตัวอย่างรวดเร็วภายในช่วงเวลาไม่กี่มิลลิวินาที อนุภาคมูลฐานอย่าง ควาร์ก อิเล็กตรอน นิวทริโน และโฟตอน ซึ่งเป็นพลังงานพุ่งเข้าชนกับสิ่งที่อยู่ตรงกันข้ามกับพวกมันอย่างปฏิอนุภาคทำให้พวกมันหลอมรวมกันและปลดปล่อยพลังงานออกมา

มีอนุภาคบางส่วนที่ไม่ได้พุ่งชนเข้ากับปฏิอนุภาค เมื่อเวลาได้ผ่านไปราว ๆ 10 วินาทีหลังจากการเกิดบิกแบง อุณหภูมิภายในจักรวาลได้เย็นลงจากจุดสูงสุดที่เข้าใกล้กับอนันต์ลงมาที่ราว ๆ 10 ล้านล้านองศาเซลเซียส เย็นพอที่จะทำให้อนุภาคอย่าง ควาร์ก สามารถที่จะรวมตัวกันจนเกิดเป็น นิวตรอน และ โปรตอน ซึ่งนักวิทยาศาตร์ก็ให้นิยามของโปรตอนเพียงตัวเดียวตัวนี้ว่าเป็นนิวเคลียสของไฮโดเจนที่อยู่ตรงแกนกลาง แต่เอกภพยังคงมีอุณหภูมิที่สูงอย่างมากจึงยากที่จะมีโปรตอนซึ่งมีประจุทางไฟฟ้าเป็นประจุบวกจะสามารถรวมตัวกันได้

ในเวลาเพียงไม่นานหลังจากนั้นอีกราว ๆ 3 นาที อุณหภูมิของเอกภพได้ลดลงจาก 10 ล้านล้านองศาเซลเซียสเหลือเพียง 100 ล้านองศาเซลเซียส มากพอที่จะทำให้โปรตอน (นิวเคลียสของไฮโดรเจน) เริ่มที่จะจับตัวกับนิวตรอน (ที่มีประจุเป็นกลาง) มารวมตัวกันจนกลายเป็นนิวเคลียสของฮีเลียมที่แกนกลางของมันมีโปรตอน 1 ตัวที่กำลังจับคู่กับนิวตรอนอีก 1 ตัว

เราจะต้องรอให้เวลาได้ผ่านไปนานถึง 3 แสนปี เพื่อให้อุณหภูมิภายในเอกภพลดลงถึงราว ๆ 3,000 องศาเซลเซียส นิวเคลียสของไฮโดรเจน และนิวเคลียสของฮีเลียมจึงสามารถที่จะดึงเอาอิเล็กตรอนที่มีประจุไฟฟ้าเป็นลบเข้ามาอยู่ในวงโคจรของพวกมัน กำเนิดเป็นอะตอมของไฮโดรเจน และอะตอมของฮีเลียมภายในตารางธาตุ

จากตารางธาตุที่พวกเราได้เรียนกันมาอะตอม ๆ แรกภายในตารางธาตุคือไฮโดรเจนที่มีเลขอะตอมเท่ากับ 1 ซึ่งตัวเลขที่ระบุนี้ไม่เพียงแต่จะเป็นตัวเลขของลำดับธาตุภายในตารางธาตุ แต่มันยังมีความหมายที่ระบุถึงจำนวนของโปรตอนที่พวกมีมีอีกด้วย ไฮโดรเจนที่เป็นอะตอมแรกของเอกภพที่ตัวของมันเองมีโปรตอน 1 ตัวซึ่งเป็นแกนกลางที่เราเรียกว่านิวเคลียส โดยที่มันปราศจากนิวตรอน ทำให้ตัวของมันเองจะกลายเป็นจุดกำเนิดของธาตุอีกมากมายภายใต้เอกภพนี้ องค์ประกอบของความหลากหลายที่จะให้กำเนิดสิ่งมีชีวิตต่าง ๆ ภายในดาวเคราะห์ที่มีชื่อว่าโลก รวมถึงมนุษย์ผู้มีสิติปัญญาก็จะถือกำเนิดขึ้นจากอะตอมของไฮโดรเจน

หลังจากที่เอกภพเต็มไปด้วยอะตอมของไฮโดรเจน พวกมันจำนวนมหาศาลต่างพุ่งไปมา บางส่วนที่พุ่งเข้าใกล้กันก็จะถูกพวกมันอีกตัวผลักออกจากกันเนื่องจากของแรงแม่เหล็กไฟฟ้าจากประจุไฟฟ้าที่เป็นขั้ว ๆ เดียวกัน เรายังคงต้องเฝ้ารอให้ความพอดีของการพุ่งเข้าหากันเกิดแรงนิวเคลียร์ที่จะเอาชนะแรงแม่เหล็กไฟฟ้าจนพวกมันสามารถที่จะหลอมรวมกันจนกลายเป็นธาตุฮีเลียม จุดกำเนิดของแสงสว่างภายใต้จักรวาลอันมืดมิดนี้ ดาวฤกษ์

ต้องใช้เวลาที่ยาวนานอีกราว ๆ 1,000 ล้านปี ที่อะตอมของไฮโดรเจนจะรวมตัวกันกลายเป็นฮีเลียม และจากการรวมตัวของอะตอมฮีเลียมกลายเป็นดาวฤกษ์ที่มีตั้งแต่ขนาดเล็ก ไปจนถึงขนาดที่ใหญ่อย่างมากกาแล็กซี่ต่าง ๆ จึงเพิ่งจะเริ่มต้นขึ้น แต่ถึงอย่างนั้นอะตอมภายในเอกภพก็ยังคงมีเพียงไฮโดรเจน ฮีเลียม และลิเทียม ยังคงไม่มีธาตุหนักธาตุอื่น ๆ เกิดขึ้น ไม่มีคาร์บอนที่เป็นองค์ประกอบของสิ่งมีชีวิต ยังคงไม่มีออกซิเจนสำหรับการหายใจของสิ่งมีชีวิต ยิ่งไม่ต้องพูดถึงทองคำที่มนุษย์ได้กำหนดให้มันเป็นสิ่งที่ล้ำค่าเลย ยังคงอีกนาน

เรายังต้องรอให้ดาวฤกษ์ขนาดใหญ่ที่มีมวลมหาศาลได้หลอมรวมไฮโดรเจนจนกลายเป็นฮีเลียมที่จะปลดปล่อยพลังงานความร้อน แสงสว่าง และรังสีต่าง ๆ จนกระทั่งทั่วทั้งดาวฤกษ์ได้เผาไฮโดรเจนจนหมดกลายเป็นดาวฮีเลียม และจากฮีเลียมสู่คาร์บอน และจากคาร์บอนกลายเป็นเหล็ก ดาวฤกษ์ที่มีมวลมหาศาลเมื่อเปลี่ยนสภาพกลายไปเป็นเหล็ก พวกมันจะไม่หลงเหลือพลังงานที่มากพอจะต่อต้านแรงโน้มถ่วงที่จะบีบอัดพวกมันจากมวลของตัวมันเอง ทำให้เกิดการยุบตัวและเกิดเป็นปรากฏการณ์ซุปเปอร์โนวา ปลดปล่อยพลังงาน แผ่รังสี และฝุ่นละอองกระจายออกไปในเอกภพ ต้องขอบคุณพวกมันที่ได้ทำลายตัวของมันเอง นั่นจึงทำให้เอกภพได้มีธาตุใหม่ ๆ เกิดขึ้นจากการระเบิดซุปเปอร์โนวาของดาวฤกษ์ที่สิ้นอายุไข

ในตารางธาตุของเอกภพในยุคเริ่มต้น พวกเรามีไฮโดรเจน(1) ฮีเลียม(2) ลิเทียม(3) คาร์บอน(6) ออกซิเจน(8) ไปจนถึงเหล็ก(26) มันเป็นเรื่องที่ยากอย่างมากที่อะตอมจะรวบรวมโปรตอนให้มีจำนวนที่มากขึ้นได้ เนื่องจากธาตุที่ยิ่งมีจำนวนของโปรตอนมาก ๆ มันจะยิ่งมีความไม่เสถียร เราต้องอาศัยกระบวนการของดาวฤกษ์ในยุคแรกเพื่อที่จะให้เอกภพมีธาตุที่มีโปรตอนรวมตัวกันได้มากกว่าเหล็ก(26) โดยเฉพาะสิ่งล้ำค่าอย่างทองคำ(79) มันจะต้องมีดาวฤกษ์ในรุ่นถัด ๆ มาเกิดปรากฏการณ์ที่เรียกว่าดาวนิวตรอน สภาวะก่อนที่ดาวฤกษ์จะสิ้นอายุไขโดยที่ตัวมันเองยังคงคงสภาพของการเป็นดาวนิวตรอนต่อไปได้ โดยที่มันจะต้องไม่ระเบิดเป็นกลายเป็นซุปเปอร์โนวาไปซะก่อน หรือมีการยุบตัวจนกลายไปเป็นหลุมดำ หรือจบที่กลายไปเป็นดาวแคระขาว

มากกว่านั้นเราจะต้องรอให้ดาวฤกษ์ที่จะกลายไปเป็นดาวนิวตรอนถือกำเนิดขึ้นพร้อม ๆ กันและอยู่ในบริเวณที่ใกล้เคียงกันมากพอที่พวกมันจะดึงดูดกันและกันจนเกิดการพุ่งเข้าชนกันจนกระทั้งเกิดเป็นปรากฏการณ์ที่มีชื่อว่าการระเบิดกัมมันตภาพรังสี (kilonova) แรงและพลังงานมหาศาลของการระเบิดในครั้งนี้จึงจะทำให้เกิดการหลอมรวมกันของธาตุที่มีอยู่ก่อนหน้านี้ กลายเป็นธาตุใหม่ ๆ ที่เรามีในตารางธาตุปัจจุบัน ก่อนที่พวกมันบางส่วนจะรวมตัวกันเป็นสสารบนดาวเคราะห์โลกจนกระทั้งสิ่งมีชีวิตได้ถือกำเนิดขึ้น

ในช่วงเวลาของปัจจุบันที่เอกภพนั้นมีอายุไขอยู่ที่ราว ๆ 1.3 หมื่นล้านปี สสารที่จับต้องได้ภายในเอกภพส่วนใหญ่แล้วยังคงเป็นไฮโดรเจนมากถึง 75% ฮีเลียมราว ๆ 24% และธาตุหนักอื่น ๆ เช่น ออกซิเจน คาร์บอน ไนโตรเจน และอื่น ๆ ที่มีอยู่เพียงแค่ 1% เท่านั้น ดังนั้นใน 1% นี้มันจึงเป็นกลุ่มธาตุที่จะมีโอกาสอันเล็กน้อยที่ความพอดีจะรังสรรค์ให้กลายเป็นสิ่งที่มีชีวิตขึ้นมา ณ สถานที่ที่หนึ่ง บนดาวเคราะห์ดวงหนึ่งที่จะมีสภาวะแวดล้อมอันเหมาะสมกับการดำรงอยู่ของสิ่งมีชีวิต

พวกเรามนุษย์นั้นเป็นโอกาสอันเล็กน้อยของความน่าจะเป็นที่ได้รับรู้เรื่องราวของเอกภพ ๆ นี้ เราอาจเป็นสิ่งมีชีวิตทรงภูมิเพียงชนิดเดียวที่ต้องอยู่อย่างโดดเดียวท่ามกลางเอกภพอันไร้ขอบเขต มันอาจจะไม่มีสิ่งมีชีวิตทรงภูมิชนิดอื่น ๆ ที่นอกเหนือไปจากพวกเราได้ถือกำเนิดขึ้นเลยก็ได้

พวกเราเป็นเพียงแค่การรวมตัวกันของฝุ่นละอองจากการดับสูญของดาวฤกษ์ นอกจากร่างกายอันทรงสติปัญญานี้ที่เป็นของ ๆ เอกภพที่พวกเราต่างได้หยิบยืมมา จิตวิญญาณของพวกเราที่พวกเราเชื่อว่ามีอยู่ จริง ๆ แล้วมีอยู่จริงหรือไม่? ความคิดความทรงจำอาจเป็นเพียงการทำงานของเคมีภายในสมอง มันคงจะเป็นคำถามที่ยากเกินกว่าวิทยาการในปัจจุบันจะสามารถตอบคำถาม ๆ นี้ได้ และที่ยากกว่านั้นอาจจะเป็นคำถามที่ว่า การมีอยู่ของเราเป็นไปเพียงเพื่อจุดประสงค์ใด?

กลับมาที่ความเป็นวิทยาศาสตร์ หลาย ๆ คนคงจะมีคำถามว่าถ้าหากจุดเริ่มต้นของธาตุต่าง ๆ จะมาจากไฮโดรเจน(1) ดังนั้นถ้าหากเรานำเอาไฮโดรเจน(1) ทั้งหมด 79 ตัวมารวมกันได้ เราก็สามารถที่จะสร้างอะตอมของทองคำที่มีค่าสำหรับพวกเราขึ้นมาได้หรือไม่? ในทางทฤษฎีแล้วเป็นไปได้ แต่ถ้าให้พูดในเชิงปฏบัติแล้วยากอย่างมาก และการค้นหาพวกมันจากดาวเคราะห์ดวงอื่น ๆ อาจจะมีค่าใช้จ่ายที่คุ้มค่ามากกว่าการสร้างพวกมันขึ้นมาบนโลก

ทองคำน้ำหนัก 1 กรัม ประกอบด้วยอะตอมของทองคำถึง 3,000 ล้านล้านล้าน อะตอม และการสร้างทองคำขึ้นมาเพียง 1 อะตอม เราจะต้องทำให้โปรตอน 79 ตัว อิเล็กตรอน 79 ตัว และ นิวตรอน 118 ตัว ถูกบีบอัดด้วยปฏิกิริยานิวเคลียร์ฟิวชัน และพลังงานที่มหาศาลพอ ๆ กับการชนกันของดาวนิวตรอนอย่างที่ได้กล่าวเอาไว้ข้างต้น ยังคงไม่ต้องพูดถึงระยะเวลาที่จะใช้ในการสร้างมันขึ้นมาเลย มันเป็นไปไม่ได้เลยที่ทองคำจะถูกสร้างขึ้นจากการทดลองในห้องแล็บเล็ก ๆ นั่นจึงเป็นเหตุผลที่ว่าทำไมทองคำจึงเป็นสิ่งที่มีมูลค่าสำหรับการใช้งานเป็นเงินในยุค ๆ หนึ่งของมนุษยชาติ ก่อนที่พวกเราจะหย่าขาดจากมันแล้วหันไปใช้กระดาษกับหมึกพิมพ์ที่ถูกสร้างมาจากต้นไม้และสารเคมีสังเคราะห์ราคาถูก จากความโง่เขลาที่ไม่อาจคดโกงสิ่งที่มีอยู่เดิมตามธรรมชาตินี้ได้ พวกเราจึงประดิษฐ์สิ่งที่สามารถสร้างขึ้นมาได้อย่างง่ายดาย แล้วนำมาอุปโลกน์ให้ค่าราวกับว่ามันเป็นสิ่งที่หาได้ยากเฉกเช่นทองคำ

อย่างไรก็ตามแต่ นอกจากทองคำจะมีมูลค่าจากการให้ค่าของมนุษย์แล้ว ตัวของมันเองยังมีคุณค่าต่อมนุษย์จากการที่มนุษย์ได้นำเอามันมาใช้ในด้านอุตสาหกรรมต่าง ๆ ตั้งแต่นำมาผลิตเป็นวัสดุตัวนำไฟฟ้าภายในอุปกรณ์อิเล็กทรอนิกส์ หน้ากากของนักบินอวกาศที่ใช้เพื่อปกป้องนักบินอวกาศจากรังสี และโดยเฉพาะกับอุตสาหกรรมอุปกรณ์อิเล็กทรอนิกส์ที่มีชื่อเรียกว่าอินทิเกรตเทด เซอคิท (IC) ที่พวกเราใช้ในการประมวลผลควบคุมการทำงานของเครื่องจักรต่าง ๆ ในโรงงานอุตสาหกรรม มันยังทำให้เรามีเทคโนโลยีที่สามารถสร้างโลกจำลองอย่างโลกของดิจิตอลที่พวกเราใช้ในการรับส่งข้อมูลทางไกลหากันที่อยู่บนเบื้องหลังของการทำงานโดยเลขฐานสองระหว่าง 0 และ 1 บนคอมพิวเตอร์จากชิพเซ็ตที่ใช้ในการประมวลผลข้อมูลที่ลายวงจรถูกสลักอยู่บนผลึกของซิลิคอนที่ขาของพวกมันนั้นทำมาจากทองคำบริสุทธิ์เพื่อการนำไฟฟ้าที่ดี ทองคำจึงเป็นปัจจัยพื้นฐานของเทคโนโลยีของมนุษยชาติ

การที่เรามีเทคโนโลยีอย่างในปัจจุบันอันเป็นผลที่มาจาก PoW (Proof of Work) องค์ความรู้ที่ถูกขัดเกลาและส่งต่อ ๆ กันมาจากนักวิทยาศาสตร์ วิศวกร นักออกแบบ นักคำนวณ นักปรัชญา และศาสตร์อื่น ๆ อีกหลายแขนง ที่ทำให้เราค้นพบกับความเป็นจริงของเอกภพ และได้นำเอามันมาใช้เป็นประโยชน์ได้ในแบบที่เป็นอยู่อย่างปัจจุบันนี้

มันคงจะเป็นไปไม่ได้เลยถ้าหากว่าดวงอาทิตย์ไม่ได้มาเป็นจุดศูนย์กลางของระบบสุริยะ ดวงจันทร์ที่กำหนดน้ำขึ้นน้ำลงจะไม่ได้เป็นบริวาลของโลก โลกจะไม่เป็นดาวเคราะห์ที่ถูกจัดวางให้อยู่ในตำแหน่งที่สามในระบบสุริยะ ฤดูกาลจะไม่เกิดขึ้นถ้าหากโลกไม่ได้กำลังโคจรรอบดวงอาทิตย์เป็นรูปวงรี สภาวะอากาศจะแปรปรวนหาโลกไม่ได้กำลังหมุนรอบตัวเองเป็นแนวแกนที่ทำมุมเอียง พวกเราคงจะต้องพบกับหายนะที่มาจากภายนอกระบบสุริยะถ้าหากไม่มีดาวพฤหัสดีที่มีมวลมากพอจะดึงดูสิ่งแปลกปลอมจากภายนอกค่อยปกป้องดาวเคราะห์ดวงอื่น ๆ ที่อยู่ในวงโคจรชั้นใน

มันคงจะเป็นไปไม่ได้เลยถ้าหากดาวนิวตรอนจะไม่พุ่งเข้าชนกัน มันคงจะเป็นไปไม่ได้เลยถ้าหากว่าดาวฤกษ์จะไม่มีวันสิ้นสุดอายุไข มันคงจะเป็นไปไม่ได้เลยถ้าหากว่าไฮโดรเจนไม่หลอมรวมกันกลายเป็นฮีเลียม มันคงจะเป็นไปไม่ได้เลยถ้าหากว่าเอกภพจะไม่เย็นตัวลง มันคงจะเป็นไปไม่ได้เลยถ้าหากว่าอนุภาคจะพุ่งชนเข้ากับปฏิอนุภาคเปลี่ยนพลังงานจนหมดสิ้น มันคงจะเป็นไปไม่ได้เลยถ้าหากกาลเวลาจะไม่ได้ถือกำเนิดขึ้น และมันคงจะไม่มีช่วงเวลาที่เป็นอย่างในปัจจุบันนี้ถ้าหากว่าบิกแบงไม่ได้เกิดขึ้น

มันคงจะเป็นไปไม่ได้เลยถ้าหากว่าในช่วงเวลาที่โลกได้เริ่มก่อตัวไม่ได้มีวัตถุอวกาศที่เต็มไปด้วยทองคำจากการชนกันของดาวนิวตรอน พุ่งเข้ามาชนและรวมตัวกันเป็นเนื้อเดียวกับโลก มันคงจะเป็นไปไม่ได้เลยหากในครั้งหนึ่ง เราไม่ได้นำเอาทองคำที่สร้างได้ยากมาใช้ในการเป็นเงิน สื่อที่เป็นตัวกลางสำหรับการแลกเปลี่ยนระหว่างกันและกันที่มีคุณสมบัติในการเก็บกักมูลค่าข้ามผ่านกาลเวลา เราก็คงจะไม่มีนักวิทยาศาสตร์เก่ง ๆ ที่คิดค้นทฤษฎีต่าง ๆ สำหรับการไขความลับของจักรวาล เราคงจะไม่มีมนุษย์ที่กำลังใช้เวลาทั้งชีวิตไปกับการจินตนาการอย่างเพ้อฝันถึงสิ่งที่เป็นไปไม่ได้ ก่อนที่ชนรุ่นหลังจะนำเอาความเพ้อฝันเหล่านั้นมาต่อยอดทำมันให้กลายเป็นความเป็นจริง

จะมีเราแบบในทุกวันนี้ได้อย่างไรถ้าหากว่ามนุษยชาตินั้นไม่สามารถที่จะส่งต่อคุณค่าและมูลค่าให้กับมนุษยชาติในรุ่นถัด ๆ ไปได้ เหมือน ๆ กันกับที่ดาวฤกษ์ได้ทะลายตัวของมันเองเพื่อที่จะได้ส่งต่อพลังงานที่พวกมันสะสมเอาไว้เพื่อการสร้างกลุ่มดวงดาวดวงใหม่ ๆ ให้ได้เกิดขึ้นใหม่เป็นดวงดาวในรุ่นถัดไป

มนุษยชาติจะเป็นอย่างไรต่อไปในยุคสมัยที่เราได้ละทิ้งทองคำและหันไปพึงพาเงินสร้างง่าย เงินที่ไร้คุณสมบัติของการเป็นตัวเก็บมูลค่าและเสื่อมค่าลงอย่างมากเมื่อต้องข้ามผ่านกาลเวลา จากการที่มันถูกเสกเพิ่มปริมาณมากขึ้นได้อย่างง่ายดายเฉกเช่นเงินที่เป็นของรัฐ

เรายังโชคดีที่ในวันนี้เรามีบิตคอยน์ ทองคำดิจิตอลที่มีคุณสมบัติไม่ได้แตกต่างอะไรไปจากทองคำฟิสิกส์คอล ถึงแม้ว่ามันจะไม่ได้ถูกสร้างขึ้นจากพลังงานที่มหาศาลพอ ๆ กับการเกิดดาวนิวตรอน แต่ด้วยการกำหนดคุณสมบัติของมันจากการโปรแกรมทางตรรกะ ที่จะไม่มีใครมีอำนาจในการเปลี่ยนแปลงแก้ไข้มันได้ ทำให้มันเป็นสิ่งที่สร้างเพิ่มขึ้นไม่ได้ และด้วยพลังงานจากเหมืองขุดที่ส่งกำลังเพื่อการบันทึกธุรกรรมบัญชี นั่นก็เป็นอีกสิ่งหนึ่งที่ทำให้มันไม่อาจจะถูกใครคนใดคนหนึ่งสามารถที่จะคดโกงมันได้ง่าย ๆ เหมือนกับเงินที่ถูกสร้างขึ้นง่าย ๆ อย่างเงินของรัฐ

---

ปล. สิ่งที่เขียนมีข้อมูลไม่ครบถ้วน ยังมีรายละเอียดปลีกย่อยอีกมากที่ไม่ได้ถูกนำมาเขียนไว้ หากสนใจโปรดศึกษาต่อยอดด้วยตัวเอง

#Siamstr #SiamstrOG


โลกยุคใหม่ต้องไม่มีความเหลื่อมล้ำ

แต่ลองมองดูดี ๆ ความเหลื่อมล้ำก็คือธรรมชาติ เป็นไปไม่ได้ที่ทุกคนจะเท่าเทียม
.
คุณทำงานหามรุ่งหามค่ำ ไม่ได้หลับไม่ได้นอน กับผมที่นอนเกาไข่ไปวันๆ ผมควรได้เงินเท่าคุณเหรอ
.
การที่รัฐดึงเงินที่เปื้อนหยาดเหงื่อจากคุณมา1/3หรือครึ่งนึงมาให้ผม ผมโคตรชอบเลย
.
แต่มันเท่าเทียมต่อคนที่อดทน มุ่งมั่น พยายาม ขยันหมั่นเพียรรึป่าว ยิ่งกูขยันมากเท่าไรก็ยิ่งถูกปล้นมากเท่านั้น แล้วกูจะพยายามไปเพื่ออะไร โดยเฉพาะรัฐสวัสดิการเบ็ดเสร็จในฝัน ที่พ่อพระผู้เจริญที่ดึงเงินออกจากคนที่สร้างคุณค่าและจัดสรรให้ทุกคนอย่างเท่าเทียมกัน
.
 สุดท้ายใครจะลุกขึ้นมาสร้างคุณค่าให้สังคม ทุกคนก็จะไหลไปเก่าไข่เหมือนๆ กัน ใครจะอยากพยายาม
.
มองเรื่องใกล้ตัวก็ได้ เพื่อนเรามีเป็นร้อย บางคนดี บางคนเหี้ย บางคนสนิท บากคนรัก บางคนก็เกลียดและแอบด่าพ่อมันในใจ ทำไมเราไม่รักเพื่อนทุกคนเท่าๆ กัน
.
บริษัทๆ นึง ที่ทุกคนตำแหน่งเดียวกันหมด เงินเดือนเท่ากันหมด อำนาจตัดสินใจเท่ากันหมด มันจะไปรอดได้ยังไง นึกภาพไม่ออก เอ๋าๆ ไอบริษัทไม่เท่าเทียม
.
มองดีๆ ธรรมชาติของมนุษย์มันเลือกที่รักมักที่ชังเสมอ แทบไม่มีอะไรเท่าเทียมเลย
.
เงินจะทำงานอย่างมีประสิทธิภาพที่สุด ก็ต่อเมื่ออยู่ในมือคนที่มีความสามารถในการสร้าง productivity
.
เช่น คุณที่เป็นเจ้าของกิจการหรือนักลงทุน กับผมที่ดูดม้าไปวันๆ มีชีวิตเพื่อหาเงินซื้อม้าดูด
ใครจะบริหารเงิน 1 ก้อนได้ดีกว่ากัน
.
คนที่ประสบความสำเร็จ ร่ำรวย ก็ถูกต้องแล้วที่จะได้เปรียบคนอื่น เข้าถึงโอกาสและทรัพยากรได้มากกว่าคนอื่น
.
แต่เฉพาะโลกที่เราอยู่ในกติกาเดียวกัน
.
ระบบเฟียตทำให้เกิดมหาเศรษฐีมากมาย ที่ร่ำรวยจากการถืออำนาจหรืออยู่ใกล้แหล่งอำนาจ มึงไม่ได้เก่งจริงไอฟาย เช่น กูประสบความสำเร็จเพราะพ่อกูเป็นนายก, กูโคตรรวยเพราะได้สัมปทานผูกขาด
.
อันนี้แหละผมว่าความเหลื่อมล้ำที่แท้จริง สำหรับเรา คนทั่วไปต้องปีนหน้าผา แต่บางคนมันขึ้นลิฟท์

#siamstr


## บิตคอยน์กับศาสนาอับราฮัม (คริสต์)

**เหมือนจะมีคนเคยเขียนของพุทธไปแล้ว ผมเลยลองเขียนของศาสนาอื่นดูบ้าง**

คิดเล่น ๆ ว่าถ้าศาสนาของอับราฮัม สำหรับคนที่จะเข้ามารับและนับถือศาสนานี้จะต้องเป็นคนที่ทำพันธสัญญากับพระเจ้าของอับราฮัม จะต้องเข้ารับการสุหนัต และจะต้องเป็นคนที่เข้ามาอยู่ร่วมกันภายในเต็นท์ของอับราฮัม หรือสืบเชื้อสายโดยตรงทางสายเลือดเท่านั้น ถึงจะเรียกได้ว่าเป็นคนของพระเจ้า

ศาสนาคริสต์ ที่การมาของพระเยซูเจ้าคือการมาทำในสิ่งที่เขียนเอาไว้ตามพระคำภีร์ในพันธสัญญาเดิมให้เป็นจริง เพื่อช่วยไถ่ให้มนุษย์ที่ไม่ได้มีเชื้อสายของอับราฮัม และไม่ได้เป็นชนชาติของอิสราเอลให้รอดด้วยพระคุณของพระเยซูเจ้า

บิตคอยน์ก็เหมือนกับศาสนาของอับราฮัม และเทคโนโลยีเลเยอร์สองอย่างไลท์นิ่งก็เปรียบเหมือนกับศาสนาคริสต์

ครั้งหนึ่งพระเจ้าได้เลือกชนชาติที่พระองค์พอพระทัย พระองค์ไม่ต้องการผู้คนในจำนวนมาก แต่ขอให้เป็นผู้ที่ชอบธรรม ท่ามกลางอารยธรรมเมโสโปเตเมียที่ผู้คนต่างกราบไหว้รูปปั้นดินเผา บูชารูปเคารพต่าง ๆ และนับถือพระเจ้าหลายองค์

“พระยาห์เวห์” พระเจ้าเพียงผู้เดียวที่สะอิดสะเอียนกับการบูชาสิ่งที่ไร้ประโยชน์ของเหล่ามนุษย์ ได้เลือกสรรอับราฮัมผู้ที่ละทิ้งกิจการของครอบครัวที่เป็นช่างปั้นรูปเคารพและค้าขายรูปเคารพของเทพองค์อื่น ๆ พระองค์ได้นำพาให้เขาได้เข้าสู่ดินแดนแห่งพันธสัญญา (คานาอัน) เรื่องราวก่อนการสร้างชนชาติอิสราเอล และพระองค์ทรงเป็นพระเจ้าของ อับราฮัม อิสอัค และยาโคบ พระพรของพระองค์ทรงดำรงอยู่กับเชื้อสายของอับราฮัม ตลอดจนถึง ดาวิด โซโลมอน และบรรดาลูกหลานชนชาติของอิสราเอลทั้งหลาย

ไม่ใช่ใครก็ได้ แต่ทางรอดและพระพรเป็นของวงศ์วานของอับราฮัมเท่านั้น

สิ่งหนึ่งคิดว่าเหมือนกันกับบิตคอยน์ก็เพราะว่า ในช่วงแรกเริ่มที่บิตคอยน์ได้ถือกำเนิดขึ้น ผู้คนที่เข้ามาให้การยอมรับบิตคอยน์นั้นมีจำนวนไม่มาก ท่ามกลางผู้คนทั้งหลายบนโลกที่กำลังบูชาค่าเงินสกุลต่าง ๆ ที่มีอยู่หลายสกุล ราวกับว่าเงินตราเหล่านั้นเป็นพระเจ้าที่เที่ยงแท้ มนุษย์ทุก ๆ คนต่างถวายบูชาแก่เงินตราทั้งหลาย ด้วยแรงกายและวันเวลา แลกไปกับเงินตราจอมปลอมที่ไม่เคยให้ประโยชน์แท้จริงใด ๆ กับผู้ที่ให้การยอมรับมัน

บิตคอยน์เป็นเงินเพียงสกุลเดียวที่ทุก ๆ กระบวนการเป็นไปตามกฎแห่งธรรมชาติ ตรรกะทางคณิตศาสตร์ การเข้ารหัสทางคอมพิวเตอร์ หน่วยวัดที่แน่นอน และจะไม่มีผู้ใดที่อยู่เหนือกฎเกณฑ์ที่ถูกออกแบบเอาไว้แล้วได้ เปรียบเสมือนพระพรที่พระเจ้ามอบให้กับมนุษย์เพื่อเป็นทางรอด ผ่านทางซาโตชิ

ในทางศาสนาแล้วคำว่ารอด หมายถึงการรอดจากความบาปและการลงทัณฑ์

ในทางการเงินแล้วคำว่ารอด หมายถึงการรอดจากวิกฤติการเงินและการล่มสลายของอารยธรรม

ถึงแม้ว่าพระเจ้าจะเลือกสรรชนชาติอิสราเอล แต่ตามบันทึกทางประวัติศาสตร์ พวกเขาที่เป็นผู้ถูกเลือกต่างทรยศต่อพระเจ้าของพวกเขาครั้งแล้วครั้งเล่า ทุก ๆ ครั้งที่พวกเขาอยู่ดีมีสุข พวกเขาก็จะเริ่มหลงลืมพระเจ้าของพวก เหมือน ๆ กันกับพวกที่ถือบิตคอยน์เอาไว้ และขายมันออกไปในทุกครั้งที่มันราคาขึ้นจากจุดที่เข้าซื้อเพื่อผลของกำไร พวกเราต่างรู้กันอยู่แล้วว่าบิตคอยน์มันถูกสร้างขึ้นมาเพื่อให้เป็นเงิน ไม่ใช่สินทรัพย์สำหรับการเก็งกำไร แต่ไม่มีใครสักคนที่ใช้มันเป็นเงิน

เมื่อเป็นแบบนั้นทุก ๆ ครั้งที่พวกเขาทรยศต่อพระเจ้า พระเจ้าก็จะลงโทษพวกเขา ด้วยการขับไล่ให้พวกเขาต้องตกไปเป็นทาสของชนชาติอื่น อียิปต์ บาบิโลน โรมัน และหลังจากนั้นในทุก ๆ ครั้งพระเจ้าจะให้อภัยพวกเขา และไถ่พวกเขาให้เป็นไท ให้พวกเขาได้กลับคืนสู่ดินแดนแห่งพันธสัญญา เหมือน ๆ กันกับที่ราคาของบิตคอยน์จะถล่มทลายจากแรงเทขายเมื่อจบวัฏจักร ที่จะมีผู้คนมากมายจะต้องทุกข์ทรมานจากผลของการขาดทุน และทุก ๆ ครั้งมันจะกลับขึ้นมา และให้รางวัลเป็นความมั่งคั่งให้กับผู้ที่ยังคงถือครองมันตลอดมา

กลุ่มผู้ใช้งานบิตคอยน์จริง ๆ นั้นมีจำนวนที่ไม่เยอะ ไม่ต่างกับผู้ที่นับถือศาสนาอับราฮัมที่รับเฉพาะผู้ที่เป็นเชื้อสาย และเป็นไปไม่ได้เลยที่ระบบของบิตคอยน์เองจะขยายฐานผู้ที่จะใช้งานมันได้ในจำนวนที่เพิ่มมากขึ้น จากความซับซ้อนในการที่จะเรียนรู้เกี่ยวกับมัน ให้พวกเขาได้ค้นพบทางรอดจากระบบการเงินที่เป็นอยู่ในปัจจุบัน และในทางรอดจากพระเจ้าของอับราฮัมที่เดิมทีนั้นมีอยู่เฉพาะคนกลุ่มเดียว จึงเป็นไปได้ยากที่จะแพร่กระจายไปสู่คนทั้งโลก

การมาของพระเยซูเจ้า เป็นไปตามคำทำนายถึงพระผู้ไถ่ที่ถูกเขียนไว้ในพระคำภีร์เดิม หลังจากที่พระองค์มีพระชนม์ชีพได้สามสิบปี พระองค์ก็เริ่มออกเผยแผ่หลักธรรมของพระองค์ และย้ำเตือนกับชาวอิสราเอลทั้งหลายถึงพันธสัญญาและสอนเกี่ยวกับบัญญัติต่าง ๆ ”เรามาเพื่อตามหาแกะหลง ของวงศ์วานแห่งอิสราเอล“ การทรงงานของพระองค์เมื่อครั้งที่พระองค์ยังทรงพระชนม์ชีพ เป็นการตามหาอิสราเอลที่ยังคงเป็นผู้ที่ชอบธรรม และเปลี่ยนผู้ที่มีจิตใจที่ไม่ชอบธรรมให้พวกเขาได้กลับตัวกลับใจใหม่

ตามคำทำนาย ในช่วงเวลาก่อนการถูกตรึงกางเขน จะเป็นเวลาของการนับจำนวนประชากรอิสราเอลว่ามีผู้ใดที่ยังคงรักษาพันธสัญญาของพระเจ้าเอาไว้ได้บ้าง ซึ่งถ้าหากไม่ครบจำนวน หลังจากที่พระเยซูเจ้าถูกตรึงกางเขนแล้ว จะเป็นการเปิดโอกาสให้ชนชาติอื่น ชาวต่างชาติที่ไม่ใช่อิสราเอลจะสามารถเข้ามารับความรอดได้จากพระคุณของพระเยซูเจ้า “เจ้าจะเข้ามา ผ่านทางการทาบกิ่ง” อิสราเอลที่เป็นต้นมะกอกแห่งทางรอด เป็นเชื้อสายที่พระเจ้าได้เลือกสรร แต่กิ่งก้านของต้นที่ไม่ได้ให้ดอกผลที่ดีย่อมถูกหักออก เปิดโอกาสให้กิ่งของมะกอกป่าสามารถมาทาบกิ่งกับลำต้นได้

หลังจากที่พระองค์ถูกตรึง และได้สละชีวิตของการเป็นบุตรมนุษย์เพื่อการไถ่บาป สิ่งนี้จึงกลายเป็นเวลาของชาวต่างชาติ ที่จะสามารถได้รับทางรอดโดยผ่านทางพระคุณของพระเยซูเจ้า จากการเข้ามาทาบกิ่งและเป็นหนึ่งในวงศ์วานของอับราฮัมทางฝ่ายวิญญาณ เพียงการรับเชื่อในพระคุณของพระคริสต์

บิตคอยน์เมื่อถึงจุด ๆ หนึ่ง การที่จะขยายฐานผู้ใช้งานจำเป็นที่จะต้องมีสิ่งที่ง่ายต่อการใช้งาน และเลเยอร์ที่สองอย่างไลท์นิ่งก็ตอบโจทย์

หลังจากการมาของไลท์นิ่ง ระบบที่เป็นเพย์เมนต์ซิสเท็ม การช่วยให้สามารถนำบิตคอยน์มาใช้ในการซื้อขายสินค้าประเภทต่าง ๆ ได้ง่ายขึ้น จะขยายฐานผู้ใช้งานบิตคอยน์ให้เพิ่มมากขึ้นได้

ในเวลานี้ถึงแม้ว่าไลท์นิ่งจะยังไม่เสร็จสมบูรณ์ เหมือนกับว่าเป็นช่วงเวลาที่พระคริสต์ยังคงไม่ถูกตรึง นี่จึงยังคงเป็นเวลาของเหล่าแกะหลง ผู้ที่ยังคงมัวเมาไปกับผลของกำไร จากการเข้ามาถึงครองเพียงเพื่อการหวังผลของการเก็งกำไรให้กลับใจมองบิตคอยน์ในมุมมองใหม่ เพื่อผลลัพธ์ในระยะยาวที่จะเป็นทางรอดของตนเองในโลกของการเงิน ว่ามันจะเป็นเงินที่จะถูกใช้ในภายภาคหน้า

การถือครองบิตคอยน์เอาไว้ ก็เหมือนกับการรักษาบัญญัติของพระเจ้า รางวัลที่จะได้รับยิ่ง
ใหญ่เกินกว่าสิ่งดีสิ่งใดในโลกนี้จะให้ได้ เมื่อเราคือผู้ที่อยู่ในวงศ์วานแห่งความรอดแล้ว ก็จงอย่าเป็นกิ่งที่จะดูหักทิ้งเพื่อให้ผู้ที่จะเข้ามาที่หลังได้เอากิ่งของเขาเข้ามาทาบกับลำต้นแทนตัวเราเลย

ในวันที่ไลท์นิ่งเสร็จสมบูรณ์ ในวันที่ไม่เหลือบิตคอยน์ที่มีจำนวนเพียงพอให้ซื้อขายกันได้ในกระดานเทรดอีกต่อไป ในวันที่บิตคอยน์กลายเป็นเพียงแค่เงินในระบบเพียงหนึ่งเดียว คุณอยากจะเป็นกิ่งที่ติดอยู่กับลำต้น หรือจะเป็นกิ่งที่ถูกหักทิ้งขว้างออกไปภายนอก

ในวันที่บิตคอยน์เป็นเงินที่ทั้งโลกยอมรับ ในวันที่มูลค่าของมันไม่เหลือตัวแปรที่จะทำให้เรามองเห็นถึงความผันผวน นั่นจะเป็นเวลาของรางวัลแห่งชีวิตในโลกของการเงินที่จะให้รางวัลตอบแทนกับผู้ที่มีความมั่นคงภายในจิตใจ ในการรักษาบิตคอยน์ที่พวกเขามีมาจากยุคของการเริ่มต้น

ในวันที่ผู้คนจะออกไปทำงานเพื่อให้มีบิตคอยน์มาใช้จ่ายในชีวิต ผู้ที่เก็บรักษาบิตคอยน์เอาไว้จะสุขสบาย และเขาจะเป็นนายของผู้ที่ไม่มีมัน

ขอสันติสุขจงมีแด่ทาน

ชาโลม

#Siamstr #SiamstrOG


GM #siamstr
ตอนนี้ Lightning FixedFloat กลับมาใช้ได้แล้วนะครับ

แต่ดูค่าโอน shitcoin จาก exchange ดีๆด้วยนะครับ ตอนนี้แต่ละตัวค่าโอนเริ่มแพงขึ้นแล้ว

XLM ที่ค่าโอนยังถูกอยู่ แต่ว่า XLM ใน FixedFloat ยังพังอยู่ครับ

ซื้อ XLM Bitkub🔀Binance🔀Lightning Wallet ได้ Sats เยอะกว่า✅ https://image.nostr.build/c9be638b194f50b73233edc88f135d9da3d0969a089b6e35160afc7ebb119f85.jpg


ผมมีเรื่องจะเล่าให้พวกเราฟัง

ที่เชียงใหม่มีคนมาถามผมว่าทำไมเวลาพวกเรา discuss กันเรื่องอื่นๆที่ไม่เกี่ยวกับเรื่องการเงินหรือ bitcoin อาจารย์ไม่ค่อยมาเสวนาด้วยเลย ทั้งๆที่ในเพจของอาจารย์หรือชีวิตส่วนตัวของอาจารย์เอง อาจารย์เป็นผู้เชี่ยวชาญด้านนี้แท้ๆ

ผมตอบเขาไปว่าก็เพราะผมเป็นผู้เชี่ยวชาญไง ผมจึงไม่ร่วมเสวนาด้วย เพราะความเห็นของผมมีน้ำหนัก ความเห็นของผมอาจไปหยุดการแสวงหาอะไรบางอย่างของพวกเราก็ได้ ผมชื่นชอบที่พวกเราเสวนากัน ผมชอบเฝ้าดูการเจริญเติบโต

ผมเป็น high rank fiat professional ผมอาศัยใบ licensed จาก government ในการประกอบอาชีพดำรงชีวิต  ถึงแม้ผมจะเป็น bitcoiner แต่มันจะมีดินแดนหลายแดนที่ยากที่ผมจะซี้ซั้วล้ำเข้าไปได้ น่าจะคล้ายๆผู้การชิต ผมเห็นแกเองก็ไม่ค่อยอยากพูดเรื่องทหาร

แต่ทีนี้ผมเห็นการเริ่มก่อหวอดของอะไรบางอย่าง ผมจึงขออนุญาตที่แก่กว่าเพื่อนมาให้ข้อคิดอะไรเล็กน้อย

เป็น bitcoiner นั้นก็เพี้ยนพออยู่แล้วครับ ไม่จำเป็นต้องเพี้ยนจนหลุดโลกระดับนั้นก็ด้ายยย.. 555

ผมไม่ได้บอกว่าแนวคิด fiat ถูก แต่มันก็ไม่ได้ผิดซะทั้งหมดหรอกครับ หลักการโฆษณาชวนเชื่อนั้นมันมีอยู่ข้อนึงเรียกว่า big lie เวลาเราจะโกหกอะไรให้ได้ผล อย่าโกหกให้มากเรื่อง ขอแค่โกหกเรื่องใหญ่ๆเรื่องเดียวก็พอแล้ว

รัฐโกหกเรื่องเดียวก็พอครับว่าเขานั้นทำเพื่อประชาชน เรื่องอื่นๆมันเป็นโครงสร้างประกอบขึ้นมาทีหลัง ศาสตร์หลายๆศาสตร์ยังมีความบริสุทธิ์ใจอยู่ วิทยาศาสตร์หลายด้านยังเชื่อถือได้

จะว่าไปจริงๆ bitcoiner นั้นหัวโบราณ ไอ้ economic school ที่อาจารย์ชอบเอามาพูด รวมทั้งปรัชญาด้านอื่นๆที่ตามมาที่ไอ้ซุพมักเอามาถกเถียงนั้นโคตรโบราณ เดี๋ยวนี้เขาไปถึงไหนกันแล้ว เขารู้แล้วว่าบรรดาสิ่งทั้งหลายในโลกนั้นล้วนประกอบสร้างขึ้น ฟูโกต์อธิบายเรื่อง medical gaze มาจะร้อยปีแล้ว เดริด้าสลายโครงสร้างกฎหมาย ชูมาร์คเกอร์อธิบายให้ฟังว่าทำไม small is beautiful

พวกมึงยังจะมาเถียงกันเรื่องออสเตรียนเคนเสี่ยนอยู่นั่น

พวกเราบางทีนี่ไม่ได้รู้เยอะเลยนะครับ แต่คิดว่าตัวเองรู้เยอะ ผมรู้ว่าพวกเราหลายคนในห้องนี้รู้มากระดับนักปราชญ์ แต่เขาไม่พูดอะไรเลยครับ ..แค่เขาไม่พูด ผมเดาว่าพวกเขาดูพวกเราไปเกาไข่ไปขำไป

ยิ่งถ้าเป็นเรื่องอื่นนอกเหนือเรื่องเศรษฐกิจการเงินนี่ยิ่งไปกันใหญ่ ไอ้เรื่องกินเนื้อกินหมูกินผักนี้เขาเถียงกันมาเป็นร้อยปีจนเลิกเถียงกันไปแล้ว red pills นี่ก็ยึดศาสตร์ที่โคตรจะโบราณคร่ำครึ ไม่มีสักคำที่จะอ้างถึง evolutional biology

สงสัยสักวันคงได้มาเถียงกันเรื่องว่าอเมริกามันไปดวงจันทร์ปลอมที่ฐานทัพไหน หรือมันใช้วิธีอะไรในการปลอมการระเบิดตึก WTC

เพี้ยนได้ครับ จะว่าไปพวกเราก็มีความเพี้ยนกันอยู่ทุกคน คนเพี้ยนน่ารักนะ แต่มีหัวใจด้วยได้ไหม เมตตาคนที่เขาเชื่อแบบคนธรรมดาบ้างได้ไหม ทีคนเขาเรียกร้องสิทธิ์ของเขาไปว่าเขา woke แล้วสิ่งที่ตัวมึงเองทำไม่คล้ายการ woke เหรอ

คนหนุ่มนี่มันช่างคะนองและเพ้อเจ้อกันไปไกลได้ในบางที 555

Home school-ดี การออกกำลัง-เยี่ยม การกิน-ไม่จำเป็นขนาดนั้น มึงอยากเป็นเทวทัตที่หาเรื่องตีกับพระพุทธเจ้าเพราะคิดว่าตัวเองกินเจเลยเหนือกว่าเหรอ การแพทย์-มันลึกซึ้งกว่าที่พวกมึงคิดเอาเองเยอะ การหาเมีย-ไม่รู้อ่ะ ไม่เคยมีปัญหา เคยแต่เจอปัญหาว่าเมียทำท่าจะเยอะเกิน

ถ้าอยากจะเปรี้ยวนะครับ ผมแนะนำให้ discuss กันเรื่องกฎหมายบ้าง ผมว่า bitcoiner ขาดแคลนความเข้าใจเรื่องพวกนี้มาก เลยโดนรัฐระยำกระทำอยู่ข้างเดียว วันก่อนเห็นขิงพูดเรื่อง proposal เรื่อง Bitcoin covenant แม่งคือกฎหมายพันธะสัญญาเอามาปรับใช้กับ bitcoin ดีๆนี่แหละ หลายอย่างของ bitcoin เนี่ยเอามาจากระบบกฎหมายเฟียต เพราะกฎหมายมันพัฒนามาเป็นพันปีแล้ว แต่กฎหมายมันมีระบบเหตุผลของมัน มันซี้ซั้วไม่ได้นะครับ พวกเราทุกคนรู้ไหมว่ามีกฎหมายระหว่างประเทศรองรับการปกครองตนเองของมนุษย์น่ะครับ หลายสิ่งอย่างที่รัฐกระทำต่อความเชื่อของเรานั้น ถ้าเรามีนักกฎหมายที่เชี่ยวชาญ เราเอากฎหมายเองนี่แหละสู้กับมันได้ครับ

ไม่ใช่ไม่รู้เรื่อง ไม่มีปัญญาแล้วก็มาอ้างว่ากฎหมายไม่สำคัญ ช่างแม่งกูไม่ต้องสนใจ กูอยู่ในโพรงกระต่ายของกูไปอย่างนี้ แล้วเดี๋ยว bitcoin มันจะแสดงอิทธิฤทธิ์ของมันเอง มันจะเหนือชั้นด้วยตัวมันเอง

ปากหวานก้นเปรี้ยวอ่ะ..

คุยกันเรื่องที่เป็นแนวทางอันอาจก่อเกิดประโยชน์บ้างครับ แฟนคลับรอฟัง เกิดมาหล่ออย่างเดียวนั้นอย่าคิดว่าพอนะ ต้องหล่อด้วยใหญ่ด้วย

แล้วถ้าอยากจะตีกันต่อก็เชิญครับ ผมอยากดู ดูแต่โหนดมากๆเบื่อ จะแทงหุ้นแทงคริปโตก็เลิกเล่นไปนานแล้ว อยากลองแทงคนตีกันมั่งดูซิว่าระหว่าง bitcoiner เพี้ยนมากกับ bitcoiner เพี้ยนน้อยตีกันใครชนะ แต่ไม่ใช่ตีๆกันแล้วเลิก กอดกันบนเวทีล่ะ ...ปาหมอนเลยนะมึง 555

ปล. มีหนังสือ "วิธีอยู่กับผัวบ้า bitcoin ด้วยนะ" ผมเห็นเมียผมแอบไปซื้อมาอ่าน หำเหี่ยวอยู่ 5 วันเลย

https://www.monochrome.au/news/articles/bitcoin-and-the-cult-of-satoshi

#siamstr #bitcoincult #fiatfood

https://image.nostr.build/368ee616c7d08a439f37d59cc902752c100b67a2cabf6096c406135ddc4d9445.jpg


ทำไมการทำเพื่อผลประโยชน์ส่วนตน ในที่สุดแล้วจะส่งผลดีต่อสังคมและเศรษฐกิจมากกว่าการทำเพื่อส่วนรวมเสมอและในที่สุดแล้วการเรียกร้องหาสิ่งอื่นจะนำมาสู่เส้นทางของสังคมนิยม ?
(สิ่งอื่นในที่นี้หมายถึง สิ่งอื่นในลักษณะที่"เรามาช่วยเหลือเพื่อนมนุษย์กันเถอะ"อะไรแบบนี้)
----
ประโยคนี้เป็นประโยคอมตะอันนึงของ อดัม สมิธ บิดาของโมเดิร์นทุนนิยม(capitalism)
เราต้องเข้าใจก่อนว่าทุนนิยมเป็นระบบเศรษฐกิจที่เรียกว่าตกเป็นแพะมาหลายปีมาก ในระบบที่เราใช้อยู่ คืออะไรผิดเราก็โทษทุนนิยม เราโทษนายทุน ทุนนิยมทำให้ทุกอย่างมันแย่ แต่จริงๆแล้วเมื่อเราพิจารณาจริงๆ ปัญหาที่เกิดขึ้นมันไม่ได้เกิดขึ้นด้วยที่ทุนนิยมเลย มันเกิดขึ้นจากอย่างอื่นมันเกิดขึ้นจากการแทรกแซงระบบตลาดเสรี ด้วยกฎหมาย ด้วยอำนาจรัฐ ด้วยอำนาจที่มันอยู่นอกเหนือกลไกของตลาดแล้วเราก็ไปโทษว่าเมื่อมันเป็นอย่างนั้นแล้วนี่ไงทุนนิยม เราสามารถมีคนที่ร่ำรวยมากจนควบคุมรัฐบาลได้ เค้าสามารถแย่งลูกค้าจากธุรกิจต่างๆทั่วประเทศได้ไปอยู่ในเครือของเขา แบบนี้ไม่ใช่ทุนนิยม แบบนี่มันคือการ manipulate อำนาจนอกเหนือตลาดด้วยการใช้รัฐบาล แบบนี้ปัญหาอยู่ที่ centralization of power ปัญหาอยู่ที่ความเชื่อถือ
----
ถ้างั้นทุนนิยมจริงๆคืออะไร ทุนนิยมพูดง่ายๆก็คือ ใครมีทุนอยากทำอะไรก็ทำ และคนที่ทำก็ต้องรับความเสี่ยงกับสิ่งที่ตัวเองทำ และเมื่อมันได้รับผลดีก็ได้รับผลกำไร เมื่อได้ผลเสียก็ต้องเจ็บตัว นั่นคือทุนนิยม  ทุนนิยมคือระบบเศรษฐกิจที่ค่อนข้างแฟร์ แต่ในความแฟร์อันนี้เนี่ยมันจะมีกลไกอยู่ มันมีกลไกที่คอยควบคุมความประพฤติอยู่ แต่กลไกตรงนี้ไม่ใช่กฎหมาย กลไกตรงนี้ไม่ใช่ความหวังดีหรือความเป็นคนดี แต่คนกลไกตรงนี้คือกลไก risk and reward กลไกแห่งความเสี่ยงและผลตอบแทน ปัญหาคือในระบบที่กฎหมายเข้ามาแทรกแซงตลาดเยอะมากๆมันทำให้ risk/reward มันผิดเพี้ยนไป
----
.
.
.
---
นี่แหละทำไมเราถึงต้องย้ำคำว่า Fix the money,fix the world เงินมันพังเงินที่อยู่ในอำนาจรัฐเงินที่อยู่ใน ในการควบคุมของธนาคารกลางมันคือเงินที่พังเราต้องแก้ไขปัญหาตรงนี้คุณจะกลับไปหาทองคำก็ได้ หรือคุณจะให้โอกาสBitcoin
Fix the money,fix the world
Piriya Sambandaraksa // Bitcoin Talk #77
---
เนื่องจากชอบที่อ.พูดเรื่องนี้มากเลยขอพิมพ์เก็บไว้หน่อย

#ThailandZapathon #Siamstr
อ่านตัวเต็มจากพี่ nostr:npub1yk7l84ncftdmmw5qqmk2g06cw33fdcaydmuyryrzaq7vask5s76sa2aesy ได้ที่ https://www.facebook.com/share/p/zN37nEmt4xFrk9t3/?mibextid=xfxF2i


พอพูดไปคนก็งง โดนป้ายยาส้มจังๆ จากอาหาร ด้วยคำที่ว่า
“ทำไมต้องกิน 3 มื้อ วัฒนธรรมนี้มันมาจากไหน?”
ศึกษาเองไปเรื่อยๆจนแม่งโดนหลอกนี่หว่า ประจวบกับไปเจอ Bitcoin talk Ep.152 มาขยี้ความเข้าใจเราซ้ำ เน้นย้ำให้มันชัดเจนอีก

จะว่าไป Fiat food เป็นหัวข้อที่หลายคนสนใจนะ ว่าอาหารเนี่ยนะ มันเกี่ยวกับ Bitcoin ยังไง?

บทความที่ระบายความอัดอั้นไว้ หลังจากตื่นรู้ช่วงแรกๆ
https://yakihonne.com/article/naddr1qq2564zvweg8q6n4f5crwj3nv4ryzjmstac5yq3qy3y2vmmw00a9tftxh0mpvz5z5xd9ey28q93flwcj93zaaquzjmysxpqqqp65wlr4ac9

#ThailandZapathon #siamstr


ขอบคุณมากครับที่แนะนำตอนนี้ผมลองใช้ Wallet of Satoshi แล้วครับ 555 แต่ยัง งงๆ กับวิธีฝากอยู่ครับ


ผมเคยลองสมัคร Get alby แล้วตอนนี้ผมติดที่หน้า invite code พอผมไปดูมาใน youtube right shift ในช่อง comment เพื่อใช้ code มันขึ้น invalid invite code ผมเลยไม่ได้ต่อ ครับ


“อยากรวย อยากมีเวลา ทำไมกูแม่งต้องทำงาน ทำไมเพื่อนเพื่อกูมันลงStoryดูชีวิตดี๊ดี”

ต้องเกริ่นก่อนว่านี่คือตัวผมเมื่อไม่กี่ปีที่แล้ว ตอนนั้น จบ ม.ปลาย อาม่าขอให้ผมช่วยพ่อแม่ ทำงานธุรกิจครอบครัว ตอนนั้นผมไม่ได้คิดอะไร  ก็ตั้งใจทำงาน ช่วยพ่อแม่ดูลูกน้องและธุรกิจครอบครัว ใช้ชีวิตไปวันๆ ตกเย็นนั่งเล่นเกม วันไหนเบื่อๆก็ขับรถไปบ้านเพื่อน  ไม่ได้คิดไร แต่แล้ววันเวลาก็มาถึงเพื่อนๆ ม.ปลาย มีสังคมมหาลัยใหม่ๆ ผมเริ่มรู้สึกน้อยใจนิดๆว่า ”ทไมกูไม่มีอิสระด้านเวลา อยากไปเที่ยวเหมือนเด็กGen Zที่ชอบโชว์ลง Story ไปเที่ยวนู่นเที่ยวนี่” วันนั้นเข้าห้องน้ำผมนั่งเล่นIGหรือTiktokนี่เเหละผมเห็นหลายคนโชว์Portหุ้น นู่นนี่นั่นสีเขียวๆเต็มไปหมด ผมเลยเกิดความรู้สึกว่า “เหี้ยมีวิธีทำเงินที่ไม่ต้องขับรถ แบกของหนักๆให้เหนื่อยแต่ได้เงินดีด้วยหวะ”
ผมเลยทักไปหา เพื่อน ม.ต้น ที่ผมสนิทคนนึง ว่า”อยากลงทุนหวะ” เพื่อนผมคนนั้นเลย พาเพื่อน ม.ต้นอีกคนนึงที่ไม่ได้เจอกันนาน เข้ามาใน Discord ช่วงแรกๆ nostr:npub1r9pvww6z5g5pplrp06vsmyuf7w578dw36t68uzvgtzyyf4kr59ysne58d5  เพื่อนผมคนนี้มัน มันขายฝัน เรื่อง Layer2 ของ ETH มาก(มันทำงานแปลให้ Project นึง)  แต่แล้ววันนึงมันค่อยๆเปลี่ยนไป มันเริ่มศึกษา BTC ตามพี่ชายมัน เพื่อนผมคนนี้ก็เริ่มศึกษาจากที่อวยๆ Layer2ของ ETH ก็มาอวย BTC นี่แหละdecentralized ของจริงพร้อมกับบอกว่า ”กูให้มึงดูคลิปนี้นะ” เพื่อนผมเลยส่ง Link คลิป อ.พิริยะ มาให้ ผมก็เริ่มลองฟังดู ถ้าจำไม่ผิด EP.99 หลังจากนั้นผมก็ค่อยๆไล่ฟังคลิปเก่าๆย้อนลงไป และเริ่มไปดูลุงโฉลก และ พี่ชิต เมื่อเวลาผ่านไปมันทำให้ผมเปลี่ยนความคิดไปเลยว่า
”ทำไมเราต้องศึกษาเรื่องลงทุน นั่งเทรด ในเรื่องที่ไม่ถนัด” ผมแค่ตั้งใจทำงานธุรกิจที่บ้านแล้ว Saving Stay humble Stack sats และขัดเกลาเรื่องที่ถนัดเพื่อพิสูจน์POWให้คนอื่นเห็น และ ก็เริ่มศึกษาเรื่องอาหารการกินให้มากขึ้น
พระพุทธเจ้าเคยบอกไว้ว่า “ประตูความรู้สู่นิรันดร์” จะเปิดต้อนรับทุกชีวิต ขอแค่ก้าวออกมา คำนี้สำหรับผมคงเหมือน การกล้าที่จะแหกคุกออกจาก ระบบFiat
*สรุป* ผมต้องขอบคุณ อ.พิริยะ พี่ชิต ลุงโฉลก ทีมงานRight Shift และพี่ DJ TAR มหานคร  ที่เสียสละเวลาชีวิตที่มีค่า มาทำคลิปสอน มันทำให้ผมเริ่มเข้าใจตัวเองมากขึ้น และทุกชีวิตในสังคมรอบตัว

-ทำไมถึงอยากมางานนี้
   เพราะ ปีที่แล้วตอนที่ผมไปผมรู้สึกประทับใจตอนที่ได้เจอพี่ชิต และผมยืนฟังอยู่จนทำให้เริ่มเกิดความสงสัยมากมายขึ้นมา ว่าทำไม “ความจริงแม่งช้า” คำนี้เป็นคำที่เหมือน จุดประกายอะไรบางอย่างในใจผม มันเลยทำให้ผมอยากหาความหมายของมัน การมางาน BTC ครั้งล่าสุดผมยังไม่เข้าใจความหมายที่พี่ชิตพูดอย่างแท้จริง และงาน TBC ครั้งที่จะถึงนี้ ผมอยาก Proof สิ่งที่ผมใช้เวลาศึกษามาว่าจะเป็นยังไงต่อ

-อยากเจอใคร
ลุงโฉลก พี่ชิต อ.พิริยะ และ พี่ DJ TAR มหานคร (ช่วงนี้ผมชอบรายการ Bitkuy รวยไปกับ DJ Tar)

-อยากฟังเนื้อหาแบบไหนในงาน
 Bitcoin กับ SME

-คาดหวังไหม
  งานTBC2024 เป็นเรื่องของอนาคตครับ 555 ตอนนี้ขอโฟกัสกับปัจจุบัน

#TBC2024 #ThailandBitcoinConference #siamstr


ผมลืม tag ผู้ร่วมรายการเลยครับ

พี่ชิต
DJ ต้า
พี่ตั้ม nostr:npub1mqcwu7muxz3kfvfyfdme47a579t8x0lm3jrjx5yxuf4sknnpe43q7rnz85
บก. จิงโจ้ nostr:npub15l5mxmljftnnqur8gf2nkjj2yuemqy2kuly7yc29lx7x598svx5s447rgk
ประธานซุป nostr:npub16hpaqcm8zhc6n4d79tu2mtsf9464093r4v3r7l5hq5tpsng3txesw3tu5f
คุณอาร์ม nostr:npub1qd6zcgzukmydscp3eyauf2dn6xzgfsevsetrls8zrzgs5t0e4fws7re0mj

ปล. ผมไม่ทราบว่าพี่ชิต กับ DJ ต้าใช้ Nostr ไหมครับ พอดีผมไม่มี account ของทั้ง 2 ท่านเลยครับ


อีกแค่ 8 เดือนเองงงงง!! เราจะเจอกันใหม่สนุกกว่าเดิมในงาน #BTC2024 ใครอยากแจมเป็นสต๊าฟยกมือค้างไว้แต่เนิ่นๆ เลยนะ เดือนหน้าจะเปิดให้จองตั๋ว Early bird กันละเน้ออ | It's only 8 months left! We'll meet. Early bird tickets will be available next month. #siamstr #siamstrog
https://v.nostr.build/4j24.mp4


สวัสดิการรักษาพยาบาลไม่ได้เป็นสิทธิขั้นพื้นฐาน

หลายครั้งหลายหนเรามักจะได้ยินนโยบายภาครัฐกล่าวถึง **“สวัสดิการขั้นพื้นฐาน”** โดยเฉพาะอย่างยิ่งสาธารณสุข ถือเป็น***สิทธิ์เชิงบวก (positive rights)*** เพื่อสมควรมอบให้กับคนทุกคนเพื่อเข้าถึงปัจจัยสี่และแก้ไขปัญหาที่คนไม่ได้รับโอกาสเท่าเทียมกับคนอื่นได้สามารถใช้บริการการรักษาจากรัฐได้ ทว่าข้อเสนอเกี่ยวกับสวัสดิการมีทัศนะที่ตรงกันข้ามกับมุมมองของสำนักเศรษฐศาสตร์ออสเตรียน (Austrian School of Economics) ที่ว่าคุณภาพชีวิตที่ดีและความเป็นอยู่ที่ดีของประชากรโดยรวมไม่ได้มาจากรัฐแต่มาจากทุนนิยมที่มีสัดส่วนทางเศรษฐกิจมากกว่ารัฐ และเมื่อกล่าวถึงสาธารณสุขที่จัดการโดยรัฐก็มองว่ามันไม่มีประสิทธิภาพในตัวเอง เพราะรัฐเป็นองค์กรที่ไม่ได้บริหารจัดการแบบธุรกิจจึงไม่สามารถคิดตามแบบกำไรหรือสูญเสียเพื่อจัดสรรทรัพยากรได้อย่างมีประสิทธิภาพได้

![image](https://yakihonne.s3.ap-east-1.amazonaws.com/3f930d5f05b2bb0c962ca56e5008d110a831ddd8395105c9b932c2317cd8ce4b/files/1703073174943-YAKIHONNES3.jpg)

คำถามปลายเปิดถัดมาก็คือ **“สวัสดิการรักษาพยาบาลถือเป็นสิทธิขั้นพื้นฐานหรือไม่?”** ตามหลักการเศรษฐศาสตร์ไม่ได้มองว่ามันเป็นสิทธิขั้นพื้นฐานที่ทุกคนสมควรได้รับแต่อย่างใด **แต่ถือเป็นเศรษฐทรัพย์ (economic goods) ที่มีความขาดแคลน (Newman 2017) และมีไว้เพื่อตอบสนองต่อความต้องการของมนุษย์ผ่านการแลกเปลี่ยนทรัพยากร ความต้องการ ความสามารถและทักษะระหว่างกัน**กล่าวคือ ผู้ที่มีหน้าที่ในการรักษาโรค อาการบาดเจ็บหรืออะไรต่าง ๆ มีการแลกเปลี่ยนความสามารถของเขาผ่านการบริการกับผู้ป่วยหรือผู้ที่ได้รับบาดเจ็บที่จะต้องจ่ายหรือแลกเปลี่ยนอะไรบางอย่างกับผู้ที่มีหน้าที่รักษาตัวเขาเอง (ในรูปของ “เงิน”) **ดังนั้นในความเป็นจริงแม้แต่สิ่งที่มักจะเป็น “สิทธิ์เชิงบวก” (Deist 2021) มักจะต้องมีอะไรแลกเปลี่ยนภายใต้คำว่า “ฟรี” (Free) กระบวนการของคำว่า “ฟรี” ตามความหมายของรัฐไม่มีอะไรมากไปกว่าการนำทรัพย์สินของอีกคนมาให้อีกคนอย่างไม่สมัครใจ** พวกเขาจะอ้างอย่างมีมนุษยธรรมว่าการจัดเก็บภาษีเพื่อคนกลุ่มน้อยที่ไม่มีความสามารถในการเข้าถึงเป็นสิทธิ์โดยไม่สนใจว่าวิธีการในตอนแรกที่พวกเขาจะ “บีบบังคับ” นำทรัพย์สินของอีกคนมาให้อีกคนนั้นแทบจะไม่มีมนุษยธรรมมากกว่า กล่าวได้ว่าสวัสดิการรักษาพยาบาลไม่ใช่สิ่งที่ทุกคนสมควรได้รับการเข้าถึงอย่างเท่าเทียมกัน แต่มันคือสิ่งที่จะได้มาจากการแลกเปลี่ยนอย่างสมัครใจเท่านั้น

![image](https://yakihonne.s3.ap-east-1.amazonaws.com/3f930d5f05b2bb0c962ca56e5008d110a831ddd8395105c9b932c2317cd8ce4b/files/1703073207126-YAKIHONNES3.jpg)

คำกล่าวที่ว่าสวัสดิการรักษาพยาบาลเป็นสิทธิ์ขั้นพื้นฐานยังส่งผลกระทบต่อเนื่องเลยคือ การผลักภาระทุกอย่างไปที่กลุ่มคนกลุ่มเดียวอย่างบุคลากรทางการแพทย์ส่วนใหญ่และผู้ที่ได้รับประโยชน์มากที่สุดคือผู้ใช้บริการ มันได้ก่อให้เกิดปัญหาอาทิเช่น **(a)** **การขาดแคลนบุคลากรทางการแพทย์**อันเนื่องมาจากการขาดแรงจูงใจในการทำงาน (ขยายส่วนของการขาดแรงจูงใจสามารถอธิบายต่อได้ว่ามาจากผลตอบแทนที่น้อย, ชั่วโมงการทำงานที่มาก และอื่น ๆ) โดยที่การขาดแคลนบุคลากรทางการแพทย์มักจะสวนทางกับการเพิ่มขนาดงบประมาณภาครัฐต่อสาธารณสุขและจำนวนบุคลากรที่เป็นผู้บริหารงานสาธารณสุข (Woolhandler 1991) ยกตัวอย่างกรณีระบบบริการสาธารณสุขถ้วนหน้าแห่งชาติของสหราชอาณาจักร หรือ NHS ที่งบประมาณค่าใช้จ่ายนั้นเพิ่มขึ้นทุกปีตั้งแต่ปี ค.ศ.1949 ถึง ค.ศ.2015 และถึงปัจจุบันซึ่งคุณภาพการรักษาสวนทางกับงบประมาณที่เพิ่มขึ้น; **(b) การรักษาพยาบาลมีต้นทุนสูงจนทำให้ค่าบริการแพงจนเกินไป** บ่อยครั้งเป็นเพราะกฎระเบียบทางเศรษฐกิจเพื่อกระชับให้โรงพยาบาลเอกชนต้องทำตามนโยบายภาครัฐจึงเป็นสาเหตุหลักที่ทำให้การบริการของเอกชนที่มักจะมีคุณภาพที่ดีก็ต้องแลกกับราคาที่สูง (ซึ่งปราศจากการแข่งขันตามกลไกตลาด) และการขาดแคลนอุปกรณ์ทางการแพทย์ หรือ อุปกรณ์ทุกอย่างในโรงพยาบาลที่เกิดขึ้นภายใต้การจัดการของรัฐ (Holly 2017) และ **(c) อันตรายบนศีลธรรม (moral hazard)** ที่อาจเกิดขึ้นในหมู่คนไข้ที่มีแนวโน้มที่จะจงใจให้ตัวเองป่วยง่ายหรือมีปัญหากับสุขภาพง่ายกว่าคนทั่วไป เหตุผลเพราะว่าพวกเขาไม่จำเป็นต้อง “จริงจัง” กับสุขภาพของตนเอง พวกเขาคิดว่าถ้าตนเองป่วยก็สามารถใช้สิทธิ์รักษาพยาบาลได้ฟรี หมายความว่าสวัสดิการรักษาจำเป็นต้องรองรับคนไข้ประเภทนี้เอาไว้ด้วย (Hülsmann 2018)

![image](https://yakihonne.s3.ap-east-1.amazonaws.com/3f930d5f05b2bb0c962ca56e5008d110a831ddd8395105c9b932c2317cd8ce4b/files/1703073229332-YAKIHONNES3.jpg)

อย่างไรก็ตามสิ่งที่ผู้เขียนต้องการจะบอกกับทุกท่านก็คือ **ปัญหาของสาธารณสุขแท้จริงมาจาก "รัฐ"** ที่เข้าไปแทรกแซงและกำกับดูแลเพื่อข้ออ้างว่าสิทธิ์ในการรักษาของทุกคนเท่าเทียมกัน, ทุกคนสามารถเข้าถึงบริการสาธารณสุขที่ฟรีได้และข้ออ้างต่าง ๆ นอกจากนี้ ซึ่งข้ออ้างเหล่านี้ไม่ได้คำนึงถึงต้นทุนที่ต้องแบกรับเบื้องหลังของคำว่า **"สิทธิ์การรักษาอย่างเท่ากัน หรือ การรักษาฟรี"** เลยแม้แต่น้อย ส่งผลให้การตอบสนองของกลไกตลาดต่อการแทรกแซงของรัฐทำให้หลากหลายชุมชนเล็ก ๆ เริ่มมีสถานบริการรักษาพยาบาลเอกชนอย่างคลินิก (clinic) หรือ สถานรักษาพยาบาลเอกชน แม้แต่การมีร้านขายหลายร้ายแถวชุมชนที่มีผู้คนจำนวนมากมาแทนที่  ซึ่งทั้งคลีนิคและร้านขายยาอาจกล่าวได้ว่าเป็นเรื่องของกลไกตลาดที่แทนที่โรงพยาบาลเอกชนขนาดใหญ่ที่ราคาแพงจนเกินไปและโรงพยาบาลรัฐที่ไม่มีคุณภาพมากในหลายด้าน หากจะแก้ไขปัญหาสาธารณสุขที่ถือได้ว่าเป็นหนึ่งในปัญหาเรื้อรังที่สุดในประเทศไทยก็คือ การเอารัฐออกจากสาธารณสุขและปล่อยให้เอกชนจัดการด้านสาธารณสุขของประเทศเอง ในขั้นแรกราคาสินค้าและบริการจะยังไม่ลดลงมากซึ่งอาจถือเป็นความเดือดร้อนในช่วงแรก แต่ในระยะยาวมันจะเกิดการปรับตัวตามกลไกตลาดซึ่งจะทำให้คนทั่วไปสามารถเข้าถึงการบริการที่มีราคาถูกและคุณภาพได้อย่างแน่นอน

**บรรณานุกรม**

Deist, Jeff. Can Economics Save Medicine?. Auburn, AL: Mises Institute. October 24, 2021.

Hülsmann, Jörg Guido. "What Causes Moral Hazard?" The Free Market 26, no. 4 (April 2008): 1–6.

Holly, Mike. How Government Regulations Made Healthcare So Expensive. Auburn, AL: Mises Institute. October 24, 2017.

Institute for Fiscal Studies. "Health spending". London, United Kingdom: Institute for Fiscal Studies. https://ifs.org.uk/health-spending.

Newman, Jonathan. Healthcare Is Not Immune to the Laws of Economics. Auburn, AL: Mises Institute. October 24, 2017.

Woolhandler, S, and D U Himmelstein. “The deteriorating administrative efficiency of the U.S. health care system.” The New England journal of medicine vol. 324,18 (1991): 1253-8. doi:10.1056/NEJM199105023241805


#จับมือทำ
สำหรับมือใหม่ [อยากZap อยากเก็บ]
✅วิธีเก็บสะสม sats สามัญประจำบ้าน ของชาว bitcoiner
1.Exchange🔀2.fixedfloat🔀3.Lightning wallet
มีเงิน fiat 20 บาท ก็เปลี่ยนเป็น sats (bitcoin) ได้, เก็บได้ทุกวัน เก็บได้ทุกเดือน เก็บได้ทุกนาที หรือแดกก่อนเก็บ ตามที่พี่ชิตบอกนั้นแหละ
ทำตามรูปไล่ไปเรือยๆได้เลยนะครับ
.
https://image.nostr.build/26fdb483cc9bad0a87b3e30395ab63fa85612f83e57114f289da5cead2e94837.jpg
https://image.nostr.build/82c63d9dfb5b15a7736e2d6e145585fec73a59a3907c0f946e2b513fb0f46f70.jpg
https://image.nostr.build/2439c2c44b2db50ceb23ea411cca2652bd2bc31fd0d337911b160f8e7c054a0e.jpg
https://image.nostr.build/7c9327cedf78b583d6536c889c7dfc845fc7e75b21a32328cac92be0bb063adb.jpg
https://image.nostr.build/531d49b619c881b532349fda58a34c7a1d4990dd7c9bd9fde042f5a4873c90b8.jpg
https://image.nostr.build/56e80321c682122ff4672f5859bf270f6486bb89fce62261eccc7176f972f609.jpg
#siamstr #nostr #siamstrog #fixedfloat #Lightningwallet


GM...

คุณค่าไม่ได้เกิดจาก รูปลักษณะ ภายนอก

แต่เกิดจาก คนที่คิด หรือสร้างมันขึ้นมา แล้วสือสารให้คนอื่นคิดตาม แล้วเข้าใจ

อย่าง พี่ชิต หรือ อ.พิริยะ จะมีคุณค่าได้ เกิดขึ้นจากที่ การถ่ายทอดความคิดออกมาแล้วมีคนคิดตามแล้วเข้าใจ แต่ถ้าคนที่ไม่เข้าใจ (บุคคลทั่วไป) คุณค่านั้นก็ไม่เกิด

เพราะฉนั้น Bitcoiner ทุกคนนั้นมีคุณค่าในตัวเอง จงฝึกฝนหาความรู้ และสำคัญที่สุดต้องฝึกการสือสารในระดับภาษาที่บุคคลทั่วไปเข้าใจ พวกเราถึงจะมีคุณค่าขึ้นมา

ถอดบทความออกจากพี่ชิต สัมภาษณ์ สภายาม่วง

#siamstr


ใช่เลย
ที่ดินปัจจุบันไม่ได้ถูกใช้เพื่อประโยชน์ขั้นพื้นฐาน
แต่ถูกใช้เพื่อเก็บออม และการส่งต่อความมั่งคั่ง แถมยังถูกพัฒนาเพิ่มมูลค่าด้วยการใช้งานที่หลากหลายเพิ่มขึ้น การพัฒนาเมืองซึ่งตามมาด้วยความต้องการอื่นๆ ต่อยอดกันไปเรื่อยๆ จากลงทุนในที่ดินไม่พอ ยังลงทุนอสังหาริมทรัพย์ที่ตั้งบนที่ดินผืนนั้น ปั่นมูลค่าเพื่อสร้างแรงดึงดูดด้านการลงทุน จนละเลยความต้องการขั้นพื้นฐาน ความสามารถในการจ่าย จนที่ดินกลายเป็น สินทรัพย์ของกลุ่มก้อนที่ขาดออกจากกัน ระหว่างผู้ลงทุน และผู้อยู่อาศัย

ที่อยู่อาศัยที่มีมูลค่าที่แลกด้วยหนี้
แต่ไม่มีอะไรที่ตอบความต้องการพื้นฐาน หรือแม้กระทั่งความสามารถในการส่งต่อสินทรัพย์นี้ต่อไปยังรุ่นลูกรุ่นหลาน

เมื่อไหร่ที่มีแหล่งเก็บออมที่ดีกว่าที่ดิน
เมื่อนั้นที่ดินจึงจะได้แสดงคุณสมบัติที่แท้จริง
มูลค่าของที่ดินก็จะเป็นมูลค่าที่แท้จริง


content creator
อาชีพที่ฮอตมากๆ อาขีพที่สร้างเงินสร้างอาชีพและขับเคลื่อนหลายๆอย่างบนโลก
อาชีพนี้พึ่ง skill ค่อนข้างเยอะ
การแสดง ตัดต่อ ถ่ายวีดีโอ พูดหน้ากล้อง และความเชี่ยวชาญเฉพาะทางอะไรก็ได้อีกหนึ่งอย่าง
ถ้าคุณไม่เป็นอันไหนก็จ้างเอา ถ้าไม่เป็นเลย ก็จ้างเอาทั้งหมด

แต่โน๊ตนี้ เราจะมาดูกันว่า ทำไมเวลาดูคอนเท้นต์สมัยนี้ ต้องคิดเยอะๆ
จุดมุ่งหมายของ content creator ต้องการยอดผู้ติดตาม
เพราะเอเจนซี่และลูกค้า ชื่นชอบในตัวเลขเยอะๆ
มีโอกาสมากมายกับคนที่ดู แต่ก็มีไม่น้อยที่ไม่ได้สนเลยว่า
ตรง target ไหม เป็นยอดจริงไหม เลยมีบริษัทหลายที่
เปิดมาปั่นยอดตัวเลขปลอมๆ เอาไปขายสปอนราคาแพงๆ

แต่นั่นก็จะนอกประเด็นไป ประเด็นที่เข้าเป้าก็คือ
พอคุณมีผู้ติดตามมาก คุณจะทำคอนเท้นต์คุณภาพเองไม่ไหว
ไม่ว่าจะด้วยการหาข้อมูล หรือในส่วน production คุณก็ต้องใหญ่ตาม
ทำเองไหวไหม ส่วนใหญ่จ้างเอาทั้งนั้น ผมเคยเจอบางกอง ถ่าย 1 คอนเท้นต์
ใช้7คน ไม่รวมตัดต่อ คอสคุณมหาศาล แต่เจ้าเล็กๆอย่างผมใช้ 1-2 คน
แน่นอนว่าในเรื่องคุณภาพการตัดต่อ มันต่างกันแหละ แต่คุณภาพเนื้อหาผมไม่แพ้แน่นอน
แค่การเรียบเรียงหรือการนำเสนอ สู้ไม่ทีทางได้เลย

ปัญหาที่ตามมาคือ ทีมใหญ่ก็ต้องการเงินเยอะ เค้าจ้างอะไรมา จ่ายถึงก็แทบจะต้องทำ
แต่ในมุมคนไม่ได้หารายได้หลักจากอาชีพนี้ เราปฏิเสธงานกันเป็นเรื่องปกติ
แต่ทั้งหมดนี้เป็นแค่จุดเริ่มต้น เพราะเป้าหลักของผู้ว่าจ้าง หรือที่เรียกก้นว่าลูกค้าก็ย่อมอยากให้ ข้อความของตัวเอง มีประสิทธิภาพสูง ก็เลยเลือกคนที่น่าเชื่อถือและมีผู้ติดตามเยอะเข้าไว้ ยอมจ่ายมากไม่ว่า แต่ต้องได้ผล

พอทีมคุณใหญ่ คุณจะมีคนเขียนสคริปเยอะ รู้งานเป็นงาน ทำยังไงให้คนชอบ
ทำยังไงให้คนเชื่อ คิดมาแล้วอย่างดี แต่ถูกหรือกึ่งถูกก็อีกเรื่องนึง แต่คนเชื่อซะส่วนใหญ่

การทำคอนเท้นต์ คล้ายๆทำหนังเลยนะ
pre production เตรียมทุกอย่าง คิดเนื้อหา บทพูด จังหวะการตัดต่อ คัดนักแสดง
production ถ่ายและทำ
และ post production ตัดต่อ ตกแต่งและแก้ไข

ขั้น Pre นี่แหละ จะทำให้คอนเท้นต์ดีหรือไม่ดี อยู่ที่ตรงนี้
และนี่คือเหตุผลว่าทำไมดูคอนเท้นต์สมัยนี้ถึงต้องคิดเยอะๆ
เพราะคอนเท้นต์สมัยนี้ต้องการให้คนเชื่อ ไม่ได้ต้องการให้คนรู้ความจริง
เพราะคนทำคอนเท้นต์ก็ไม่ได้รู้จริงขนาดนั้น เพราะถ้าไม่เชี่ยวชาญ ก็แค่จ้าง
แต่จ้างมาก็ไม่ได้แปลว่าจะเชี่ยวชาญกับทุกคอนเท้นต์ โดยเฉพาะคอนเท้นต์ที่ถูกจ้างมา แต่ส่วนใหญ่จ้างคนที่เชี่ยวชาญทำให้คนดูเยอะ ทำให้คนดูเชื่อ ไม่ได้จ้างคนพูดความจริง
เราเห็นกันหลายครั้ง ข้อมูลผิด ผมก็ผิด 55555 ไม่ได้เก่งขนาดนั้น ทำคนเดียวโอกาสพลาดเยอะอยู่แล้ว

แต่ปัญหาต่อมาคือ ไอข้อมูลผิดๆ มันแย้งไม่ได้
หรือตัว content จะไปพูดความจริงกระทบใครไม่ได้
เพราะมีลูกหาบ มีทัวร์ และมีกฎหมายเสื่อมเสีย
โดนฟ้องมา ก็เสียเงินเสียเวลา ต่อให้คุณพูดความจริง คุณก็แพ้คดีได้
เพราะคดีสนใจแค่คุณทำให้เสื่อมเสีย
แยกกับเรื่องควาจริง

ทั้งหมดนี้เป็นส่วนผสมของการทำให้คนเชื่อ
เริ่มตั้งแต่ content creator ไม่ได้เชี่ยวชาญมากพอแต่ต้องการขายความน่าเชื่อถือ
โดนบรีฟลูกค้าเล่นงาน อำนาจการต่อรองน้อย
พูดในมุมลบหรือเชิงลบไม่ได้
รวมถึงคนทั่วไปก็แย้งข้อมูลไม่ได้อีก
นี่ยังไม่รวมกฎและข้อกำหนดต่างๆจาก platform อีก
ทำให้เราต้อง sensor ข้อมูลตัวเองและความคิดตัวเองไปเยอะมากๆ

ทั้งหมดนี้เป็นสาเหตุส่วนใหญ่ๆที่ทำให้เวลาเราเสพคอนเท้นต์อะไรก็แล้วแต่ ต้องคิดให้มาก
และจงอย่าเชื่อในทันที ผมไม่ได้บอกว่าคอนเท้นต์ไม่ดี ไม่ได้บอกว่าคนทำคอนเท้นต์ไม่ดี หรือมีเจตนาร้าย แต่หลายๆครั้งเราก็ไม่รู้ตัวว่าเราถูกโลกและการควบคุมจากใครหรืออะไรพัดพาให้เราทำอะไรซักอย่าง ในแบบที่เค้าต้องการโดยที่เราก็ไม่รู้ตัวเลย

ดังนั้นฝากไว้ครับ เสพอะไรก็คิดกันให้เยอะๆ รวมถึงโน๊ตนี้ด้วย
#siamstr

อยากถามอะไรเชิญพูดคุยกันครับ
#asksiam


ไม่ได้หรอกครับ ถ้าเกิดทุกคนรู้ความจริงกันหมดทุกคน แล้วหันไปกินเนื้อกันหมด ระบบเฟียต ๆ ระบบนี้ระเบิด ตูม เป็นโกโก้ครันแน่นอน

- บ. อาหารแปรรูป ใครจะอยากจ่ายเงินซื้ออาหารกับพวกเขา

- รง. น้ำตาล ที่เอาชาวไร่อ้อยเป็นตัวประกัน จะขายน้ำตาลให้กับใคร

- บ. ยา คงไม่เหลือดีมานด์จากคนป่วย

- หมอที่ดิลกับ บ. ยา จะเอาเงินจากที่ไหน

- นักวิชาการจะเอาเงินสนับสนุนจาก บ. ผลิต อาหาร มาทำงานวิจัยเทียม หลอกคนทั้งโลกได้ยังไง

- พาณิช คงช่วยกดราคาอาหาร (ธรรมชาติ) ที่มีปริมาณการผลิตน้อยเกินกว่าปริมาณเงินที่มีทั้งระบบไม่ได้อีกต่อไป

- ผู้คนจะเริ่มรู้ว่าไม่ใช่แค่เรื่องของอาหารที่กำลังถูกหลอก แต่ถูกหลอกอีกว่าอาหาร (ธรรมชาติ) มีอยู่อย่างเหลือเฟือเพราะการแทรกแซงราคาของพาณิช มันทำให้อาหาร (ธรรมชาติ) เป็นสิ่งที่เงินเฟียต ซื้อหามันได้ง่าย

- ผู้คนจะเริ่มรู้มากขึ้นอีก ว่าถ้าพาณิชไม่กดราคาของอาหาร (ธรรมชาติ) เอาไว้ เงินที่พวกเขาคิดว่าใช้ซื้ออาหาร (ธรรมชาติ) ได้ง่าย ๆ จริง ๆ แล้ว มันอาจจะไม่พอใช้ซื้อเนื้อสัก กิโล เดียว เมื่อพาณิชนั้นเลิกแทรกแซงกลไกของราคา

- ผู้คนจะรู้ตัวสักที่ว่า ไม่ใช่แค่โดนหลอกให้กินอาหารที่ไม่มีประโยชน์เพราะว่ามันช่วยสร้างกำไรให้กับ บ. ที่ผูกขาดงานวิจัยเทียม แต่มันยังลามไปถึงการปกปิดว่า "เงินเฟียต" ที่ใช้ ๆ กันอยู่จริง ๆ มันมีปริมาณในระบบมากเกินไป และมันจะไร้ค่าอย่างแน่นอนเมื่อ นำไปใช้แลกกับ อาหาร ที่ผลิตได้อย่างจำกัด

- รัฐอาจจะเสกเงินได้ แต่รัฐเสกเนื้อไม่ได้

#Siamstr